"Srpska ekonomija zaslužuje pomoć": Za EBRD prioritet sređivanje državnih preduzeća - Biznis Telegraf.rs\n25/01/20 | 07:48 ≫ 02:48\nNa zahtev Vlade Srbije u saradnji sa MMF-om podržaćemo pripremu dokumenta o politici državnog vlasništva, da bismo definisali šta država želi da postigne kada je vlasnik javnih preduzeća - rekla je Zuzana Hargitai\nOve godine EBRD će se fokusirati na reforme preduzeća u državnom vlasništvu, "zelenu agendu" u Srbiji, a biće pružena i podrška u razvoju tržišta kapitala, rekla je regionalna direktorka Evropske banke za obnovu i razvoj, Zuzana Hargitai.\n- Na zahtev Vlade Srbije u saradnji sa MMF-om podržaćemo pripremu dokumenta o politici državnog vlasništva, da bismo definisali šta država želi da postigne kada je vlasnik javnih preduzeća - rekla je Hargitai na skupu članova Nemačko-srpske privredne komore.\nTo bi trebalo da dovede do promene zakona o javnim preduzećima, navela je ona, kako bi se poboljšalo korporativno upravljanje, i kako bi ta preduzeća bila sposobna da pruže kvalitetnije usluge građanima i privatnim kompanijama. EBRD realizuje programe unapređenja korporativnog upravljanja u Srbijavozu, a EPS je počeo sa primenom svog programa tog tipa.\nPrema njenim rečima, za EBRD u Srbiji 2019. godina je bila fantastična, jer je plasirano 516 miliona evra kredita, a 75 odsto investicija otišlo je u privatni sektor. EBRD je 40 odsto prošlogodišnjih finansiranja u Srbiji ostvarila preko kanala komercijalnih banaka, a kroz direktno projektno finansiranje obezbeđuje i dodatnu vrednost uz samo finansiranje.\nPredsednik Nemačko-srpske privredne komore, Ronald Zeliger, naveo je da nemačke kompanije u Srbiji zapošljavaju 60.000 radnika i ocenio da srpska ekonomija zaslužuje podsticaj i pomoć za dalji razvoj, dodajući da je trgovinska razmena između ove dve zemlje prošle godine ponovo porasla i prešla pet milijardi evra.


Partizanovi štoperi složni: "Loše prvo poluvreme" - Sportske.net\nPartizanovi štoperi složni: "Loše prvo poluvreme"\nŠtoperi beogradskog Partizana Svetozar Marković i Mark Valijente složili su se u oceni da je ekipa loše ušla u utakmicu sa Spartakom i da nije imala sreće da iskoristi neku od šansi u nastavku.\nMirković razočaran, Rogan žali zbog penala''Grobari'' imaju zanimljiva objašnjenja - Kakva je veza između Partizana i ''bezbednosne situacije u Nigeriji''? (TVITOVI)Ne može Stojke i da daje golove, Partizan pao na četvrto mesto!''Arena'' analizirala spornu situaciju u Kuli - penal, ofsajd, ili ništa od toga?Mirković se izjasnio, on mora da ostane i na proleće u Partizanu?\nFudbaler Partizana Svetozar Marković rekao je danas da je njegova ekipa odigrala loše prvo poluvreme protiv Spartaka i da je to crno-bele koštalo osvajanja sva tri boda.\n"Loše smo ušli u utakmicu, nismo bili čvrsti u duelima celo prvo poluvreme i mislim da nas je to koštalo tri boda. U drugom poluvremenu smo se probudili, imali smo tri-četiri šanse koje nismo uspeli da iskoristimo", rekao je Marković posle meča.\nFudbaleri Partizana i Spartaka odigrali su danas u Kuli 0:0, u utakmici 12. kola Super lige Srbije.\n"Nismo zbog umora i reprezentativnog odsustva mnogih loše ušli u utakmicu, već smo izgubili par duela na početku i čitavo prvo poluvreme smo pravili greškice. Potrudićemo se da upravo to ispravimo i pobedimo sledeću utakmicu", rekao je štoper Partizana i dodao da je Spartak odigrao jednu od boljih utakmica ove sezone.\nI Mark Valijente se složio s ocenom da crno-beli nisu dobro počeli utakmicu i naveo da je Spartak uzeo sve "druge lopte", kao i da njegova ekipa nije bila agresivna koliko je trebalo.\n"Ekipa mora od prvog minuta da pokaže želju za pobedom. Pričali smo na poluvremenu i u nastavku je ekipa pokazala da želi pobedu. Stvorili smo puno šansi, ali ih nažalost nismo iskoristili", rekao je Valijente.\nPreživeše Partizan i Holender, Novosađani izdržali do nadoknade!


Prezime Ostojić Banija\nOstojić je veoma često prezime u današnjih Srba, Crnogoraca i Hrvata, ali se stiče utisak da je u Srba možda i najčešće, mada tačnog brojača živih Ostojića nema. Prezime se pojavljuje na Baniji, u Bosni, u Dalmaciji, Istri, Zapadnoj Srbiji, na severu Crne Gore u Pljevljima i okolini, te je stoga teško sa sigurnošću reći da li su i kada, od jednog plemena Ostojića nastale ove današnje, mnogobrojne porodice. Ipak, povlačeći paralelu sa drugim prezimenima o kojima postoje jasniji pisani tragovi, najverovatnije je da Ostojići nisu svi potekli iz istog kraja, jer je Ostoja u davna vremena bilo često ime, pa samim tim, svaki Ostoja je imao svoje "Ostojiće".\nMi ćemo se, u razvoju ovog portala fokusirati samo na jednu granu Ostojića i to Ostojiće sa Banije, iz mesta Ostojići, selo Donji Žirovac, opština Dvor na Uni. Specifičnost ovih "naših" Ostojića je da su porodice imale još po jedno prezime, odnosno porodični nadimak (tzv. "špicnamet") po kome su se mogli razlikovati i pratiti ko je sa kime u rodu. Tako na Baniji i poreklom sa Banije imamo Ostojiće "Žutiće", "Vrajtoviće", "Gajiće", "Ivanoviće", itd.


Džojstici za telefon - Mob-Shop\nU novije vreme sve je više uglavnom mladih ljudi koji svoje mobilne telefone koriste i za igranje video igrica. Iako ljubitelji gejminga smatraju da ništa ne može da zameni dobar i kvalitetan računar, koji je maksimalno opremljen, tako da u potpunosti mogu da uživaju u izabranoj video igri, dotle naravno ima i onih kojima ništa nije neobično\nU novije vreme sve je više uglavnom mladih ljudi koji svoje mobilne telefone koriste i za igranje video igrica. Iako ljubitelji gejminga smatraju da ništa ne može da zameni dobar i kvalitetan računar, koji je maksimalno opremljen, tako da u potpunosti mogu da uživaju u izabranoj video igri, dotle naravno ima i onih kojima ništa nije neobično što postoje i džojstici za mobilne telefone.\nU većini slučajeva se radi o modelima koji su predviđeni za korišćenje kako na iPhone uređajima, tako isto i na mobilnim telefonima i tabletima, koji funkcionišu na Android operativnom sistemu.\nDžojstici za mobilne telefone koji se nalaze u našoj ponudi i generalno na tržištu, uglavnom funkcionišu uz korišćenje Bluetooth veze, a pored toga što su lagani i jednostavni za upotrebu, većina modela ima i određenu dozu fleksibilnosti.\nTakođe, pojedini džojstici za mobilne telefone imaju i namenski držač, koji može da bude korišćen za konkretni uređaj po želji, a može i vrlo lako da se demontira.\nDa bi neko mogao da koristi ovaj dodatak, ne treba da se opterećuje time, prosto zato što nije potrebna instalacija nikakvih dodatnih programa da bi mogli da budu korišćeni džojstici za mobilne telefone.\nIsključivo u zavisnosti od toga koji model je u pitanju, zavisiće i kapacitet baterije, odnosno procenjeno vreme korišćenja, kao i procenjeno vreme punjenja baterije.\nIzuzev modela koji se mogu smatrati klasičnim, dostupni su i džojstici za mobilne telefone koji imaju brojne dodatne karakteristike, a sve sa ciljem da korisniku bude omogućeno za sve vreme trajanja video igrice da maksimalno uživa.\nPojedini modeli su univerzalni, što zapravo znači da imaju mogućnost prilagođavanja modelima mobilnih telefona različitih dimenzija. A da bi mogao da bude korišćen kao kontroler bilo mobilnog telefona, bilo tablet uređaja, konkretni džojstik treba da bude sa tim uređajem i uparen, s tim da je naveden uslov da konkretni uređaj ima Bluetooth konekciju, budući da se upravo preko nje ta dva uređaja i uparuju.\nU slučaju da su i vama potrebni džojstici za mobilne telefone, prilikom upoznavanja sa našom ponudom bi trebalo da obratite pažnju i na to da su dostupni modeli različitih karakteristika red, tako da izbor zavisi isključivo od toga koje zahteve imate. A to na prvom mestu znači da bi trebalo da obratite pažnju ne samo na to za koji mobilni telefon vam je potreban ovaj uređaj, već i na to za koje tačno igrice je predviđen, jer se to može razlikovati od modela do modela.\nGamepad Proda AK16 crno-beli\nGamepad Proda Fallen Angel srebrni\nGamepad Proda H5 crni\nGamepad Proda K21 crni\nGamepad Proda Telecope zeleni\nGamepad Proda W18 crni\nGamepad R8X crni\nGamepad W12 crni\nStalak za Gamepad Remax RL-GS01 beli\nStalak za Gamepad Remax RL-GS01 crni


Muzej u Prijepolju dobio evropsko priznanje\nPiše: Danica Gudurić\nU portugalskom gradu Penafile muzej iz Prijepolja dobio je specijalnu nagradu Evropskog muzejskog foruma za pokrenute i realizovane projekte koji afirmišu multikulturalnost. Ova prestižna nagrada dodeljuje se pod pokroviteljstvom Saveta Evrope od 1977. godine.\nU konkurenciji je ove godine bilo 60 muzeja iz evropskih kulturnih metropola, a muzej iz Prijepolja je prva takva ustanova iz Srbije i okolnih država koja se našla među finalistima.\nVišegodišnji multidisciplinarni projekat "Na svetim vodama Lima" u potpunosti je potvrdio stroge uslove konkursa za dodelu evropskog muzejskog priznanja. Ovaj projekat se sprovodi na teritoriji Srbije, Crne Gore i Bosne i Hercegovine, gde će na širokom prostoru od Prokletija do Višegrada biti popisani i zapisani svi rimski, vizantijski, pravoslavni i islamski spomenici na obe obale reke.\n"Za nas je ovo ogroman uspeh i potvrda da i muzej u provinciji sa skromnih 2.600 eksponata i godišnjim budžetom od svega nekoliko miliona dinara može da radi po evropskim standardima", rekao je za RSE direktor Muzeja u Prijepolju Slavoljub Bato Pušica, koji je doputovao iz grada Penafile gde je prisustvovao dodeli nagrade.\nMuzej u Prijepolju otvoren je pre 21 godinu i jedini je van Beograda koji zadovoljava sve propisane muzejske standarde. Nakon rekonstrukcije pre četiri godine zgrada je proširena na 700 kvadratnih metara, a muzej je dobio nove galerije, podzemni depo, lapidarijum, letnju scenu i centralnu klimatizaciju.


Originalno TONDACH® sistemsko rješenje - Sanacija krovišta sa TONDACHOM - Tondach Bosna i Hercegovina - Tondach glineni crijep daje vašem krovu ljepotu sigurnost i dugotrajnost\nSa sveobuhvatnim originalnim TONDACH® rješenjem uživajte u sigurnoj i dugotrajnoj kvaliteti krova.\nTONDACH® nosači za solarne ploče nude kvalitetno i sigurno rješenje za pričvršćivanje solarnih ploča i fotovoltaičnih elemenata, a prednost im je jednostavna ugradnja.\nProlazi kroz krov su posebna vrsta izazova kod svih krovova. TONDACH® sistemsko rješenje sa prolaznim crijepom, ljepilom i manžetnama za brtvljenje sprječava oštećenja koja su prouzročena vlagom. Sa vanjske strane vizualno usklađen, sa unutrašnje tehnički povezan a prije svega ne propuštajući zrak i vjetar.


Holanđani na ulicama zbog kovid propusnica – Naši u svetu\nObjavljeno 25/09/21 u 17:00\nViše stotina demonstranata izašlo je na ulice Haga protiveći se uvođenju korona propusnica u Holandiji, nakon što je dokaz o vakcinaciji postao obavezan za ulazak u barove, restorane, pozorišta i druga mesta.\nNovi zahtev da se pokaže propusnica ili negativni test na virus korona poklopio se sa ukidanjem gotovo svih mera socijalnog distanciranja u zemlji, gde je 72 odsto stanovništva primilo najmanje jednu dozu vakcine.\nIako će maske za lice i dalje biti obavezne u javnom prevozu, učenici i nastavnici više neće morati da nose maske u školama, a ukinuto je i pravilo o udaljenosti od 1,5 metara u javnosti. Većina Holanđana podržava uvođenje propusnica, ali to je izazvalo kritike iz ugostiteljskog sektora.\nViše od 40 odsto vlasnika barova i restorana ne planira da traži od gostiju potvrdu o vakcinaciji, saopštilo je Udruženje ugostitelja „Horeca Nederland“ pozivajući se na anketu svojih članova.\nU njemu se navodi da su mnoge kompanije taj zahtev videle kao „političko oruđe“ čiji je cilj povećanje primene vakcinacije.\n„To nije samo nemoguće sprovesti, već će finansijski oštetiti sektor koji se tek počinje oporavljati“, dodaje se u saopštenju udruženja.\nOdluka o uvođenju propusnice izazvala je i kritike iz vlade privremenog premijera Marka Rutea.\n„Ako završimo u društvu u kojem moramo da se plašimo jedni drugih ako ne pokažemo dokaze, onda zaista morate da se počešete po glavi i zapitate da li je to smer kojim želimo da idemo“, rekla je zamenik ministra za ekonomska pitanja Mona Keijzer.\nOSTVARIO ŽIVOTNI SAN! 72-godišnji Sava Vasiljevski doneo Srbiji zlatnu medalju (VIDEO)


Incidenti na lokalnim izborima u Stocu, prekinuto glasanje\nM. K.\t 2. oktobra 2016. 17:30\nGlasanje na lokalnim izborima u hercegovačkom gradu Stocu je, prema nepotvrđenim informacijama, prekinuto na 17 glasačkih mesta, zbog fizičkog obračuna u kome je povređen predsednik opštinske izborne komisije, javlja Fena.\nProtiv druge osobe koja je učestvovala u tom fizičkom obračunu uslediće prijava ako se informacije pokažu tačnim, rekao je za Fenu šef štaba bezbednosne akcije “Izbori 2016” Relja Kovač, ne iznoseći više detalja.\nKovač naglašava da su informacije još u fazi provere.\nS druge strane, banjalučki mediji javljaju da je u Stocu došlo do više incidenata.\nIz MUP-a Hercegovačko-neretvanskog kantona potvrđeno je da je u Stocu došlo do više incidenata, do fizičkih sukoba na biračkim mestima, napada, tuče između nosilaca lista političkih subjekata, i tuča između članova biračkih odbora.\nU Stocu su problemi počeli jutros kada nije otvoreno jedno glasačko mesto, kada su problemi zabeleženi na još dva.\nNa području Stoca jutros je otvoreno 19 biračkih mesta. Za glasanje je registrovano ukupno 11.404 birača\nTrenutno se proverava i informacija o navodnom incidentu u Velikoj Kladuši.\nincidentilokalni izbori u BiH


Holandski premijer Mark Rute izjavio je da ne može postojati period tranzicije u procesu Bregzita ukoliko u potpunosti ne bude usvojen sporazum Londona i Brisela.\nOn je kritikovao predlog vodećeg kandidata za novog premijera Velike Britanije Borisa DŽonsona, koji je ranije izjavio da bi trebalo odabrati "dobre delove" postojećeg sporazuma i obezbediti alternativna rešenja za granicu u Irskoj tokom perioda tranzicije.\nRute je za Bi-Bi-Si objasnio da nije ubeđen da će DŽonsonov plan uspeti, uz napomenu da ne vidi način da se ublaži Bregzit bez postignutog sporazuma.\nPremijer Holandije je rekao da će Bregzit bez postignutog sporazuma biti "haos".\n"Biće haos. Mrzim Bregzit iz svakog ugla. Izlaskom iz EU bez sporazuma, pa čak i sa sporazumom, Velika Britanija će biti mala zemlja. To je neizbežno", naglasio je Rute.\nRute je odbacio i mogućnost da se Bregzit još jednom odloži nakon 31. oktobra, nakon što je takvu ideju izneo britanski ministar za životnu sredinu Majkl Gav, prenela je "Raša tudej".\nDŽonson je planirao da završetak perioda tranzicije bude produžen do decembra 2021. godine, godinu dana duže od perioda koji je naveden u sporazumu koji je sa EU postigla odlazeći premijer Tereza Mej.


Počinje Evropska sedmica mobilnosti\nOd danas do 22. septembra građani zemalja Evropske unije, Bosne i Hercegovine i drugih zemalja će imati priliku da učestvuju u najpopularnijem događaju na svijetu vezanom za urbanu mobilnost pod nazivom “Evropska sedmica mobilnosti” (ESM).\nCentar za životnu sredinu iz Banje Luke nacionalni je koordinator ove kampanje, a tim povodom poziva sve općine i gradove u BiH da se priključe obilježavanju “Evropske sedmice mobilnosti” i obilježavanju 22. septembra – “Svjetskog dana bez automobila”.\nZa ovogodišnju Evropsku sedmicu mobilnosti četiri grada/općine prijavili su svoje učešće: Bijeljina, Laktaši, Vlasenica i Banja Luka, saopćeno je iz Centra za životnu sredinu.\nCentar za životnu sredinu realizirat će narednih dana nekoliko aktivnosti na području Banje Luke kao i dosad, a u utorak, 22. septembra organizirat će 19. banjalučku biciklijadu “Dva su točka dovoljna”.\nOvogodišnja tema Evropske sedmice mobilnosti je “Mobilnost bez zagađenja za sve”. Tema odražava ambiciozne ciljeve ugljenički-neutralnog kontinenta do 2050. godine, kako ih je postavila predsjednica Evropske komisije Ursula von der Leien, predstavljajući Evropski zeleni dogovor.\nGeneralna direkcija za životnu sredinu Evropske komisije još je 2002. godine pokrenula kampanju “Evropska sedmica mobilnosti” koja se svake godine organizira u više od 2.500 gradova širom svijeta.\nESM završava 22. septembra obilježavanjem “Svjetskog dana bez automobila”.\nDodik u Zagrebu sa Milanovićem i Plenkovićem


BelMag » Magnetno polje i medicinski sindromi\nNeke zabune postoje oko elektromagnetne energije proizvedene od kućnih uređaja, električnih kablova u kućama i vozila kao jednakih izvora. Međutim ovo je naizmenična struja ( AC ) koja remeti normalni ćelijski metabolizam. Zemlja i drugi metalni predmeti predstavljaju stalno magnetno polje ili jednosmernu struju ( DC ), koja kada se koristi na pravi način može da integriše delove ćelije.\nUzevši u obzir, nedostatak magnetne energije u mnogim oblastima planete zamlje, mnogobrojna elektromagnetna zagađenja potekla iz brojnih kućnih i industrijskih naprava, nije iznenađujuće da bioelektrično polje koje okružuje telo i nije najprirodnije.\nŽivot na planeti zemlji pod takvim uslovima proizvodi odgovore organizama sa različitim psihičkim i fizičkim bolestima.\nEfekti života i rada u betonsko čeličnim sredinama još više nas odvajaju od uticaja zemljine magnetne sile. Automobili, tramvaji, avioni i druga prevozna sredstva kao i ostali načini razvoja vrhunskih tehnologija nas lišavaju važnog prirodnog magnetizma zemlje.\nSmanjivanje otvorenog prostora, život visoko iznad površine mora na betonskoj i asfaltnoj podlozi i smanjenje vodenih površina doprinosi nedostatku sprovodnosti magnetskog polja i stvaranju sindroma nedostatka magnetskog polja ( MFDS ).\nSindromi nedostatka magnetne energije se manifestuju kroz sledeće opise pobrojanih stanja -( Kyoichi Nakagawa )\n1. Stiffness of shoulders, back and scruff of neck – bolovi u ramenima, leđima i vratu\n3. Chest pains for no specific reason – bolovi u grudima bez razloga\n4. Habitual headache – česte glavobolje\n5. Heaviness of the head – težina u glavi\n6. Dizziness – vrtoglavica\n7. Insomnia for uncertain reasons – nesanica zbog nepoznatih razloga\n8. Habitual constipation – česti zatvori\n9. General lassitude – klonulost, zamor\n10. Hypertension and disease of the digestive organs – povišen pritisak i bolesti organa za varnje\n11. Diabetes – šećerna bolest\n12. Bone and nerve diseases – koštane i nervne bolesti\n13. Symptoms resist normal treatment regimens – simptomi otpora prema tretmanima\n14. No objective pathological findings found – bez objektivnih patoloških nalaza\nHe found 850 gauss magnets gave the best response – misli da stalni magnet snage od 850 gauss-a daje najbolje rezultate obustavljanja navedenih sindroma ( Kyoichi Nakagawa ).\nSimptomi MFDS mogu biti slični nekolicini hroničnih stanja kao što je hronični zamor, candida albicans i alergije. MFDS je povezana sa zamorom, smanjenjem imuniteta, napetost vrata i ramena, bolovi u mišićima, slaba koncentracija, glavobolje, digestivni i cirkularni problemi, depresija.


Pripadnici DAEŠ-a počeli da se predaju u Avganistanu - 26.02.2016, Sputnik Srbija\nPripadnici DAEŠ-a počeli da se predaju u Avganistanu\nDeset militanata terorističke organizacije DAEŠ, uključujući dva komandanta, dobrovoljno su položili oružje u avganistanskoj provinciji Nangarhar i uključili se u... 26.02.2016, Sputnik Srbija\ndaeš, avganistan, vesti\n08:55 26.02.2016 (Osveženo: 09:34 26.02.2016)\nDeset militanata terorističke organizacije DAEŠ, uključujući dva komandanta, dobrovoljno su položili oružje u avganistanskoj provinciji Nangarhar i uključili se u proces mirnog rešavanja situacije u zemlji.\nDeset militanata terorističke organizacije DAEŠ prvi put je dobrovoljno položilo oružje u avganistanskoj provinciji Nangarhar, javila je agencija „Avganistan njuz“, pozivajući se na lokalnu administraciju.\n„Prvi put se deset pripadnika DAEŠ-a, uključujući dva komandanta, sa svojim oružjem, uključilo u proces mirnog rešavanja krize koji sprovodi Vlada Avganistana“, prenosi agencija reči predstavnika administracije.\nU saopštenju se navodi da islamisti radikalnog pokreta „Taliban“, nezadovoljni svojim komandantima, često popunjavaju redove militanata DAEŠ-a, bez obzira na suparništvo dveju grupa. Radikalni pokret „Taliban“, koji je ranije ovladao značajnom teritorijom u seoskim područjima zemlje, pokrenuo je ofanzivu na velike gradove. Na teritoriji Avganistana porastao je uticaj radikalne grupe DAEŠ.


U ,,Uniji poslodavaca 2000″ nezadovoljni tretmanom države, jer nisu u istom položaju kao strani investitori – Regionalne Vesti | Srbija\nU ,,Uniji poslodavaca 2000″ nezadovoljni tretmanom države, jer nisu u istom položaju kao strani investitori\nStrukova sekcija “Metal, proizvodi od metala i usluge u tom sektoru” održala je sastanak u “Naučno tehnološkom parku\nStrukova sekcija “Metal, proizvodi od metala i usluge u tom sektoru” održala je sastanak u “Naučno tehnološkom parku Čačak” u petak 8 fedbruara. Posle osamnaest godina postojanja, Poslovno udruženje „Unija Čačak 2000“ prilagodilo je svoju organizaciju savremenim potrebama svojih članova i sada posluje kao udruženje poslodavaca. Baza nove organizacije udruženja su Strukovne sekcije koje okupljaju poslovno aktivne kompanije iz istog privrednog sektora. Svaka strukovna sekcija prihvata\nu svoj sastav obrazovne i razvojne institucije koje imaju interes povezivanja sa poslovnim\nPoslovno udruženje poslodavaca „Unija Čačak 2000” tako postaje zajednica specijalizovanih strukovnih sekcija u okviru kojh udruženi poslodavci usklađuju zajedničke interese svoje struke i eliminišu prepreke koje stoje na putu unapređenju njihovog poslovanja.\nU januaru ove godine je formirana Strukovna sekcija kompanija koje posluju u sektoru poljoprivrede, sada su okupljeni metalci a naredni korak je motivisanje gradjevinara da se udruže na istom principu.\nPored jačanja medjusobne saradnje I unapredjenja poslovanja cilj reorganizovanog udruženja je povećanje broja članica, kako bi zajedno sa drugim poslovnim udruženjima obezbedili reprezentativnost I osnivali Socijalno – ekonomski savet Grada Čačka. Preko te institucije treba da se unapredi dijalog udruženih poslodavaca, radnika I državnih institucija kao nosilaca privredne I društvene aktivnosti.\nDanas je uspešno održan drugi sastanak Strukovne sekcije “Metal, proizvodi od metala i usluge u tom sektoru”. Sastanku je prisustvovalo oko 40 predstavnika kompanija I obrazovnih institucija Grada Čačka. Zvanično je organizovana sekcija I formiran Odbor sekcije od osam članova, u kojem je pet privrednka i tri člana iz obrazovnih institucija. Cilj formiranja sekcije je jedinstvena grupacija u okviru koje posluju firme iz oblasti prerade I obrade metala, zatim definisanje potreba metalaca, evidentiraje problema i\nutvrdjivanje plana aktivnosti a sve u cilju iznalaženja novih poslova u zemlji I inostranstvu\ni unapređenja poslovanja u svojoj oblasti.\nZaključak sastanka: Metalci su nezadovoljni tretmanom I odnosom države prema njima jer nisu u istom položaju kao strani investitori, podsticaji su zanemarljivi, parafiskalni nameti veliki a metaloprerađivački sektor je grana u kojoj se stvara nova vrednost a brojne kompanije su izvozno orjentisane.\nČinjenica je da sektor mikro, malih I srednjih preduzeća učestvuje u stvaranju BDP-a sa preko 60% i zapošljava preko million radnika a nije adekvatno prihvaćen od strane drustvene zajednice. Iz tih razloga “Unija Čačak 2000” se reorganizovala i svoju organizaciju fokusirala na usluge svojim članicamana I zalaganje za promene na bolje.\nZaposlenje u Forverku – moguća prekvalifikacija


Deo Sremske ulice zatvoren za saobraćaj\nMoj Novi Sad\t23.07.2019 14:29\nJKP 'Novosadska toplana' počinje sa radovima na rekonstrukciji vrelovodne mreže i priključaka u bloku ulica Sremske, Železničke i Vase Stajića.\nJavno komunalno preduzeće "Novosadska toplana" Novi Sad u ponedeljak, 22. jula, počinje sa radovima na rekonstrukciji vrelovodne mreže i priključaka u bloku ulica Sremske, Železničke i Vase Stajića.\nZbog pomenutih radova, prema Rešenju Gradske uprave za saobraćaj i puteve, za vreme trajanja radova privremeno će biti izmenjen režim saobraćaja u zoni radova. U Sremskoj ulici biće zabranjen saobraćaj, od raskrsnice sa Ulicom Vase Stajića do raskrsnice sa Železničkom ulicom.\nPrivremena izmena režima saobraćaja u bloku pomenutih ulica trajaće do 26. septembra 2019. godine.\nIz "Toplane" mole građane da imaju strpljenja i razumevanja za pomenute radove.


Popović: Novi Pazar u vrhu KLS\nSreda , 2018-07-04 | 17:02:27\nKošarkaški trener Oliver Popović rekao je danas na promociji u Novom Pazaru da veruje da će debitant u elitnom rangu formirati tim sposoban da se bori za gornji deo tabele.\n"Lako smo se dogovorili, s obzirom da su nam se ambicije poklopile. Početak priprema planiran je za sredinu avgusta, a do tada treba da vidimo na koga od ovdašnjih igrača možemo da računamo i gde treba da se pojačamo", rekao je Popović.\nČetrdesetosmogodišnji Popović je kao trener startovao u Tamišu, a zatim je vodio Megu, ukrajinski Himik, Vršac, Krajovu iz Rumunije, kruševački Napredak i prošle sezone Dinamik, kao i nekoliko reprezentativnih selekcija Srbije.\nNovi Pazar je prethodne sezone osvojio drugo mesto u Drugoj ligi, pa je prvi put u klupskoj istoriji postao član Košarkaške lige Srbije.\n"Popović je stigao na obostrano zadovoljstvo. Ima iskustva u najjačem domaćem rangu, s obzirom da je u prvom delu prošle sezone uspešno vodio ekipu Dinamika", naveo je sportski direktor Pazaraca Džemil Imamović.


Završava se "Čitalačka značka" - Narodna biblioteka Pirot\n« Čitalačka značka 2017 – raspored\nMitovi i istine o EU »\nJasminka Petrović je dobitnica najznačajnijih književnih nagrada i priznanja, koju pritom odlikuje i izuzetan dar za komunikaciju sa decom i mladima. Razgovor sa njom vodiće bibliotekar i stvaralac za decu Elizabeta Georgiev.\nOvogodišnja „Čitalačka značka“, sa 734 učesnika, najmasovnija je otkako je ovo takmičenje Narodna biblioteka Pirot ponovo pokrenula 2010. godine. Šesto devedeset četiri takmičara osvojilo je plakete, 347 uz plakete i knjige, dok će 91 najuspešniji učesnik biti nagrađen i originalnom majicom. Za prvake koji su se posebno istakli Biblioteka je pripremila i specijalne bedževe. Po mišljenju zaposlenih u pirotskoj Biblioteci, ipak najveća nagrada svim učesnicima ove tradicionalne manifestacije je upravo taj prolazak kroz proces čitanja i ulazak u čarobni svet knjiga.\nFotografije sa održanog takmičenja možete pogledati ovde.


Od 1. marta overa potpisa samo kod notara\nOvera potpisa, rukopisa i prepisa vršiće samo javni beležnici u gradovima i opštinama za čije su područje izabrani.\nOvere potpisa, rukopisa i prepisa od sutra će vrštiti samo samo javni beležnici u gradovima i opštinama za čije su područje izabrani, jer ti poslovi prelaze u njihovu isključivu nadležnost\nIsto važi i za overu potpisa u vezi sa predlogom kandidata za predstojeće predsedničke izbore.\nZakonom o overi potpisa, rukopisa i prepisa, koji je usvojen u avgustu 2014. godine, predvidjeno je da u gradovima i opštinama u kojima nisu imenovani javni beležnici, te poslove nastavljaju da obavljaju osnovni sudovi, sudske jedinice, prijemne kancelarije osnovnih sudova, kao i opštinske uprave.\nU Srbiji danas javnobeležničke poslove obavljaju 162 javna beležnika, ali i dalje postoji 12 područja osnovnih sudova za koje nije imenovan javni beležnik, pa će u tim područjima sudova i dalje poslove overe obavljati sudovi i opštinske uprave, kao što su to činile do sada.\nInače, pored imenovanih javnih beležnika, ovlašćenje da za overe potpisa imaju i zaposleni u kancelariji javnog beležnika - javnobeležnički pomoćnik, saradnik i pripravnik, te će poslove overe od sutra obavljati više od 400 lica.\nKako je ranije saopštilo Ministarstvo pravde, to je veći broj od broja lica koja su u sudovima radila poslove overe do sada.\nKako opštinske uprave ni do sada nisu imale nadležnost za overu potpisa u postupku predlaganja kandidata, ove uprave te poslove ne mogu i neće vršiti ni nakon 1. marta, navelo je Ministarstvo pravde.


Šta donosi novi njemački zakon o useljavanju stručnog kadra?\nVažno je da visokoškolska ili stručna kvalifikacija moraju prethodno biti priznate u Njemačkoj.\nPrema novom zakonu o useljavanju, prvi korak je dakle podnošenje zahtjeva za priznavanje (nostrifikaciju) kvalifikacije u Njemačkoj.\nAko je izdata potvrda o priznavanju kvalifikacije, sljedeći korak je podnošenje zahtjeva za vizu u njemačkoj ambasadi u Sarajevu.\nUkoliko postoji ponuda za posao i ako je izvršena odgovarajuća nostrifikacija kvalifikacije, ubuduće se mogu doseliti stručnjaci iz svih oblasti rada.\nUkida se pravilo po kojem je za samo određena, jasno definisana, deficitarna zanimanja postojala mogućnost useljavanja.\nOsim toga kod ovih zahtjeva više se neće primjenjivati pravilo provjere po kojem prednost pri konkretnom zapošljavanju ima stručni kadar iz Njemačke ili Evropske unije.\nOsobe sa priznatom stručnom kvalifikacijom mogu podnijeti zahtjev za vizu u svrhu traženja posla.\nRadno mjesto mora biti u skladu sa obrazovanjem i primjereno kvalifikaciji.\nOvdje će i dalje biti na snazi provjera pravila o prednosti pri zapošljavanju.


Ministarstvo: Razgovaraćemo sa bankarskim sektorom o kreditima i švajcarskim francima – mojKontakt portal – Radio Televizija Kontakt\nDo kraja sedmice Ministarstvo finansija Srpske će, u saradnji sa Agencijom za bankarstvo Srpske, održati sastanak sa predstavnicima banaka od kojih očekuje konkretne prijedloge dugoročnog i održivog rješavanja ovog pitanja.\nIz Ministarstva finansija navode da sa povećanom pažnjom prate posljedice promjena kursa švajcarskog franka na stanje duga fizičkih i pravnih lica po osnovu kreditnih zaduženja indeksiranih u švajcarskim francima.\nSa posebnom pažnjom analiziraju se posljedice značajnog jačanja švajcarskog franka i stanje duga fizičkih lica – korisnika kredita indeksiranih u ovoj valuti, imajući u vidu dodatni teret otplate ovih kredita, kojem je izloženo 3.000 građana Srpske.\nPrema preliminarnim podacima prikupljenim od banaka sa sjedištem u Republici Srpskoj i Agencije za bankarstvo Srpske, predmetni krediti, sa stanjem na dan 31. decembra prošle godine, koncentrisani su uglavnom u jednoj banci.\nUkupno kreditno zaduženje po osnovu kredita indeksiranih u švajcarskim francima iznosi 82 miliona franaka, što iznosi oko 2,5 odsto ukupnog kreditnog portfelja bankarskog sektora Republike Srpske.\nU proteklim godinama zabilježen je trend smanjenja duga i broja dužnika po osnovu ovih kredita, kako zbog redovnog izmirenja obaveza tako i zbog prijevremene otplate kredita, ali i konverzije u kredite indeksirane u evrima.\nBanja Luka: Prodavačica u kiosku otjerala razbojnika sa pištoljem (VIDEO)


Dogovor Francuske i Nemačke o pomoći Grčkoj | Info | Svet\nDogovor Francuske i Nemačke o pomoći Grčkoj 0 Podeli Podeli na facebook Podeli na twitter Podeli na viber Pošalji na mail\nDogovor Francuske i Nemačke o pomoći Grčkoj\n21.07.2011. / 11:34\nNemačka i Francuska su prevazišle razlike i pred današnji sastanak u Briselu usaglasile stavove o tome kako da Evropa pomogne Grčkoj i bori se protiv širenja dužničke krize.\nDo dogovora dve najveće evropske ekonomije došlo je kasno sinoć u Berlinu, nakon sedam sati razgovora, a pod pritikom očekivanja sporazuma koji bi podigao poverenje investitora i zaustavio potrese na finansijskom tržištu.\nNemačka kancelarka Angela Merkel i francuski predsednik Nikola Sarkozi "postigli su sporazum o zajedničkoj francusko-nemačkoj poziciji", saopšteno je rano jutros iz kancelarije francuskog predsednika.\nI služba za odnose sa javnošću Angele Merkel jutros je potvrdila da je do sporazuma došlo napominjući da se o situaciju u Evropi u svetlu dužničke krize razgovaralo i sa predsednikom Evropske centralne banke Žan-Klodom Trišeom, kao i, telefonom, sa predsednikom EU Hermanom van Rompejom.\nDetalji francusko-nemačkog sporazuma nisu saopšteni, a pre sastanka u Parizu iz Berlina su poručivali da sa za danas zakazanog samita o dugoročnom planu pomoći Grčkoj ne treba očekivati ništa "spektakularno".\nUlozi pred samit su veliki, tumače analitičari i ukazuju na izuzetnu kolebljivost tržišta poslednjih nedelja zbog straha da će se dužnička kriza proširiti na veće evropske zemlje, poput Italije.\nI Međunarodni monetarni fond je upozorio da evropski lideri moraju više da urade i osiguraju da problemi sa dugovima ne zaraze celu evropsku ekonomiju.\nPredsednik Evropske komisije Žoze Manuel Barozo je rekao "da je situacija veoma ozbiljna" i da očekuje da na samitu u Briselu evropski lideri barem predstave kako će grčki dug učiniti održivim.\nTakođe Barozo sa skupa očekuje uslove pod kojima će privatni kreditori učestvovati u novom spasilačkom finansijskom paketu za Grčku.\nU međuvremenu Grčka nastoji da u ovoj godini smanji budžetski deficit na 7,5 odsto bruto domaćeg proizvoda (BDP) sa 10,5 odsto BDP u 2010. i uvela je stroge mere štednje koje su zemlju gurnule u recesiju.\nNajnovije statistike pokazuju da je Grčka u prvoj polovini godine ubeležila fiskalni deficit od 12,7 milijardi evra prema budžetom predviđene 10,3 milijarde.\nZvanična Atina ocenila je, kako je preneo vladin portparol Elias Mosialos, da će današnji samit u Briselu odlučiti budućnost Grčke i Evrope.\nangela merkel nikola sarkozi grčka


Otkriven uzrok zelene boje vode u Čukaričkom rukavcu - National Geographic Srbija\n„Usled izlivanja kanalizacionog odvoda, odnosno usled prisustva velikog sadržaja organskih materija, javila se zelena masa. Ovo nije ni prvi ni poslednji put da to viđamo u Čukaričkom rukavcu i reci, i tako će ostati sve dok se ne promeni kvalitet vode“, objašnjava dr Ivana Ristanović Ponjavić iz Gradskog zavoda za javno zdravlje.\nU Ministarstvu poljoprivrede, šumarstva i vodoprivrede kažu da su uslovi, kao što su nizak vodostaj i visoke temperature, doveli do razvitka neprovidne zelene mase.\n„Zbog izrazito nepovoljne meteorološke i hidrološke situacije, na Topčiderskoj reci i u Čukaričkom rukavcu primećuju se promene organoleptičkih osobina. Ovo je uobičajena pojava, a promenom hidrološke situacije i stanje na ovom potezu će se poboljšati“, objašnjavaju iz Republičke direkcije za vode.


ck13 Archives - Stranica 3 od 5 - Rock SvirkeRock Svirke\nPovodom novog EP izdanja “Svetlost i dim”, rok grupa Veliki Prezir održaće 02. marta samostalni koncert u novosadskom Omladinskom centru CK13. Tom prilikom izvešće širok repertoar sa svoje diskografije, a na svirci će moći i da se kupi vinil izdanje albuma “Svetlost i dim” i to po promotivnoj ceni.\nU petak, 22. februara u novosadskom Omladinskom centru CK13 (Vojvode Bojovića 13), imaćete priliku da uživate u nastupima mladih bendova: Rise Up, Clyde, Right Way i Uvertira.\nU petak, 8. februara u Omladinskom Centru CK13 održaće se humanitarni koncert na kome će učestvovati: The Petting Blues Band, Ćelava Gospođa i Mala Fea. Cilj ovog koncerta je da se prikupe sredstva za Milomira Mumovića koji mora na transplantaciju bubrega.\nOsiječka grupa „Gužva u 16-ercu“ održaće koncert u subotu 20. oktobra u omladinskom klubu „CK13“ u 22 časa.\nLorna Wing će u drugoj polovini aprila imati koncerte u Beogradu i Novom Sadu.


Priznanja đacima generacije (VIDEO) – ZoomUe\nby Vesna Đurović · Published 25 септембра, 2017 · Updated 25 септембра, 2017\nNačelnica Školske uprave Ljubinka Krvavac poželela je đacima da nastave da nižu dosadašnje uspehe i u narednom periodu,ali i da budu dobri ljudi.\n„Đaci generacije su ponos, pre svega, svojih porodica, škola i gradova iz kojih dolaze, a takođe i Zlatiborskog okruga i Školske uprave Užice“, naglasila je Krvavac.\nNačelnik Zlatiborskog okruga Dimitrije Paunović istakao je da će država učiniti sve da školstvo bude bolje, kao i doprineti stvaranju boljeg ambijenta za zapošljavanje.\n„Bez obzira na to kakvo vam je okruženje i kako god izgledalo, nemojte nikada da odustanete i posustanete. Borite se da budete najbolji,jer ste tako najbolji primer vašim drugovima i svima onima koji vas prate“, poručio je Paunović.\nĐaci generacije dobili su na poklon zbirku od 25 kovanica sa likovima znamenitih srpskih državnika, naučnika i umetnika i knjigu sa biografijama tih istaknutih ličnosti. Nagrade dodeljuje Politika, uz podršku Ministarstva prosvete, nauke i tehnološkog razvoja.\nTags: đaci generacijepriznanja\nby Vesna Đurović · Published 23 јуна, 2018\nNext story Međunarodni dan gluvih obeležen je danas u Užicu (VIDEO)\nPrevious story Pobeda Avdžioglu na 50. Srbija reliju (VIDEO)


“MORAĆE DA SNOSI POSLJEDICE” Borelj poručio da Moskva ne želi konstruktivan dijalog sa EU - Srpskainfo\n“MORAĆE DA SNOSI POSLJEDICE” Borelj poručio da Moskva ne želi konstruktivan dijalog sa EU\nRusija ne želi da iskoristi mogućnost za konstruktivan dijalog sa EU i moraće da snosi posljedice, izjavio je visoki predstavnik Unije za spoljnu i bezbjednosnu politiku Žozep Borelj.\nBorelj je rekao da je njegova posjeta Rusiji od četvrtka, 4. februara, do subote, 6. februara, bila komplikovana, da je tema razgovora bilo loše stanje u odnosima Brisela i Moskve, te da su se odnosi dodatno narušili hapšenjem i zatvaranjem ruskog opozicionara Alekseja Navaljnog, kao i nekoliko hiljada demonstranata koji su izašli na proteste radi podrške ruskom blogeru.\n– Svrha ove misije bila je da se direktno izrazi oštra osuda tih događaja, da se kroz principijelnu demokratiju razgovara o procesu rapidnog pogoršanja naših odnosa sa Rusijom i da se doprinese pripremanju za diskusije o odnosima Brisela i Moskve u Evropskom savjetu na samitu u martu – istakao je Borelj.\nBorelj je ocijenio da je protjerivanje troje diplomata članica EU iz Rusije tokom njegove posjete Moskvi pokazatelj da ruske vlasti ne žele da se uključe u konstruktivniji dijalog sa EU, uz napomenu da situacija nije neočekivana, ali da je “za žaljenje, čak i iz ruske strateške perspektive”, javila je Anadolija.\nPrema riječima Borelja, EU će morati da razmisli o posljedicama, da pažljivo razmisli o smjeru u kojem želi da se kreće u odnosima sa Rusijom i da nastavi dalje ujedinjeno i odlučno.\nBorelj je objasnio da EU i Rusija, osim slučaja “Navaljni”, nisu saglasne ni u vezi sa brojnim drugim pitanjima, uključujući pitanja Bjelorusije, Ukrajine, Gruzije, Sirije i Libije.\nOn je dodao da će se o odnosima EU i Rusije razgovarati na sastanku ministara spoljnih poslova Unije 22. februara, te da će članice bloka donijeti odluke o sljedećim koracima i da postoji mogućnost uvođenja sankcija Moskvi.\nSvijet Aleksej NavaljnidijalogEUodnosiRusijasankcijeVladimir PutinŽozep Borelj\nPOSLJEDICA HAPŠENJA NAVALJNOG Evropska unija danas razmatra novi set sankcija protiv Rusije\n“Idu nizbrdo zabrinavajućim putem” Borelj poručio da je EU na raskrsnici odnosa sa Rusijom\n"Tražimo od EU da dobro razmisli" Peking upozorio Brisel zbog planiranih sankcija\nPoruka austrijskog kancelara: Potreban dijalog s Rusijom uprkos razlikama\nPoslije 100 miliona vakcinisanih u EU: Ursula fon der Lajen primila vakcinu protiv korona virusa\n"Treći talas nas je čvrsto stisnuo" Merkel zatražila veća ovlaštenja za uvođenje strožih mjera\nOsam ljudi ubijeno u pucnjavi u Indijanapolisu, svjedok: "Pucao je nasumično"


U Izraelu otkriveno prisustvo virusa H5N1 ptičijeg gripa\nU Izraelu je otkriveno prisustvo virusa H5N1 ptičijeg gripa kod uginule živine, saopštilo je danas izraelsko ministarstvo poljoprivrede, prenose agencije.\nVisokopatogeni virus ptičjeg gripa H5N1 pronađen je u dva kibuca na jugu Izraela, nedaleko od pojasa Gaze, kod više hiljada uginulih ćurki i pilića. Lokaliteti na kojima je registrovan virus stavljeni su pod karantin, a vlasti su najavile da će više destina uginle živine biti uništeno u narednih nekoliko dana.\nKako se navodi, stanovnici te oblasti koji su bili u kontaktu sa zaraženim životinjama prebačeni su u bolnicu na posmatranje. Zvaničnik izraelskog ministarstva poljoprivrede Moše Haimović izjavio je da je Svetska zdravstvena organizacija obeveštena "da se virus H5N1 (kod živine) proširio i na Izrael".\nKako se dodaje, očekuju se rezultati ponovljenih analiza i potvrda prisustva virusa H5N1. Izraelski zvaničnici su saopštili i da su obavestili Palestinsku upravu, kako bi se potrebni testovi sproveli i u Gazi i na Zapadnoj obali. Analize uzoraka sa palestinskih teritorija sprovode se u Izraelu, što je jedan od retkih vidova saradnje dveju vlasti.


Tramp dozvolio izgradnju naftovoda Kistoun\nPredsednik Tramp u Ovalnoj kancelariji Bele kuće objavio je usvajanje dozvole o izgradnji naftovoda Kistoun XL.\nAdministracija predsednika Trampa dala je federalnu dozvolu za izgradnju naftovoda Kistoun XL nakon što je bivši predsednik Barak Obama to odbio pre dve godine. Stejt department je jutros dao odobrenje za izgradnju naftovoda naftovoda navodeći da bi ona „služila nacionalnim interesima Sjedinjenih Država“.\nPredsednik Tramp je danas izjavio da je naftovod bezbedniji od drugih načina koji se koriste za transport sirove nafte. Ras Girling, predsednik kompanije Trans Kanada nazvao je dozvolu značajnom prekretnicom u dugogodišnjem projektu. Naftovodom će se transportovati kanadska sirova nafta do rafinerija duž američke zalivske obale.\nMajkl Brune, lider organizacije za zaštitu prirode Sijera Kluba, izjavio je da naftovod i dalje treba da savlada brojne prepreke pre početka izgradnje, uključujući odobrenje savezne države Nebraske i potvrde drugih federalnih agencija kao što je Vojni korpus inženjera. Izgradnja naftovoda stvorila je kontroverzu među pripadnicima Indijanske zajednice i grupa aktivista koji su proveli više meseci protestujući protiv izgradnje zbog strahovanja da bi moglo da dođe do zagađenja lokalnih izvora vode.


Seoska domaćinstva do 16. juna broje laste | TV KANAL 9 NOVI SAD\nNaslovna EMISIJE Seoska domaćinstva do 16. juna broje laste\nSeoska domaćinstva do 16. juna broje laste\nVIDEO K9: Društvo za zaštitu i proučavanje ptica Srbije u okviru takmičenja ,,Domaćinstvo koje su laste izabrale" i ove godine nagrađuje domaćinstvo koje ima najveći broj gnezda seoskih lasta.\nVrste ptica koje nastanjuju poljoprivredna staništa svrstavaju se u najugroženije, a među njima su i laste.\nOvim pticama selicama nedostatak hrane, korišćenje otrova u poljoprivredi i rušenje gnezda ozbiljno ugrožava opstanak i potrebno je preduzeti sve mere kako bi se sačuvale, kažu u Društvu za zaštitu i proučavanje ptica Srbije, koje u okviru takmičenja ,,Domaćinstvo koje su laste izabrale” treću godinu za redom nagrađuje tonom kukuruza domaćinstvo koje ima najveći broj gnezda seoskih lasta.\n“U Srbiji živi 5 vrsta lasta. Na ovom konkursu mi se osvrćemo samo na jednu od njih koja se zove seoska lasta. Sve te vrste su živele podalje od ljudi, ali su tokom vremena naučile da bitišu s nama. Laste su vrlo značajne, posebno ako žive oko nas u velikom broju, zato što love insekte koje mi ljudi ne volimo toliko. Domaćini koji imaju veliki broj lasta znaju koliko su one korisne, jer te muve koje se nakupljaju oko životinja, oko đubriva, smetaju kravama, ovcama i svinjama i vrlo rado vole da vide laste u svojim domaćinstvima”, istakao je Milan Ružić iz Društva za zaštitu i proučavanje ptica Srbije.\nU poslednje vreme, kako je rekao, sa velikim promenama u načinu gradnje objekata kako u poljoprivredi, tako i u svim delatnostima koje iziskuje moderan život, broj lasta opada. Laste su, naveo je Ružić, ptice selice na duge staze i godišnje prelete nekoliko hiljada kilometara, tokom kojih nailaze na različita iskušenja i krivolove, te se stoga svake godine sve manje lasta vrati u Srbiju.\nUkoliko im, istakao je on, ne budemo omogućili uslove za opstanak, broj lasta će, kako je istakao, biti značajno smanjen što bi predstavljalo slučaju trajni problem, zbog povećanja broja štetnih insekata, što povlači veću upotrebu insekticida i dovodi do nepotrebnog zagađenja.\n“Iz tog razloga mi organizujemo ovakvo takmičenje, ne bismo li pokazali da su mali poljoprivredni proizvođači naši pravi prijatelji i prijatelji prirode i ptica i da su oni zaslužni za očuvanje ovih vrsta. Ono što mi želimo jeste da nagradimo domaćina, kao npr. prošle godine domaćinstvo iz Velike Plane je imamo 80 gnezda, godinu pre domaćinstvo sa 50 gnezda, videćemo ko će se sve kandidovati ove godine, možda budemo prebacili cifru od 100, ali nam je drago da se veliki broj ljudi prijavljuje i da mediji zaista vole ovu priču”, istakao je Ružić.\nOpstanak lasta, kako je rekao, zavisi od malih poljoprivrednih domaćinstava koja se bave poljoprivredom na tradicionalan način, odnosno od seoskih štala u kojima ove ptice svijaju gnezda i pronalaze insekte kojima se hrane.\nDo sada su domaćini sa najvećim brojem gnezda lasta, dobili i po dve tone kukuruza, kako je rekao, jer su određene kompanije pomogle Udruženju.\n“To nije možda, kad pogledate novčano velika nagrada, ali simbolično znači, jer tim poljoprivrednicima koji imaju 40, 50 krava, tona ili dve kukuruza zaista dobro dođe u ovom periodu da nahrane stoku. Mi ne želimo da im dajemo novac, jer njega mogu da stvore kroz druge vrednosti, bolje da im damo nešto simbolično za njih i što je značajno njima za njihovu proizvodnju”, rekao je Ružić.\nDetaljne informacije o konkursu zainteresovani mogu pronaći na sajtu www.pticesrbije.rs, Udruženja za zaštitu i proučavanje ptica Srbije, na kojem se nalazi prijavni list i propozicije samog takmičenja.\nSvi zainteresovani koji u svom domaćinstvu imaju seoske laste, do 16. juna mogu poslati informacije sa brojem aktivnih gnezda i na taj način učestvovati u ovom zanimljivom takmičenju.\nPrethodni tekstEkološki karavan i u Novom Sadu\nSledeći tekstDiplomatski s diplomatama


Boltonova knjiga "na ledu" Bele kuće\nBoltonova knjiga „na ledu“ Bele kuće\nTanjug 18. februara 2020. 12:03\nVAŠINGTON – Bivši savetnik za nacionalnu bezbednost američkog predsednika Donalda Trampa, Džon Bolton, izrazio je zabrinutost da Bela kuća nastoji da spreči objavljivanje njegove knjige.\nPrema pisanju Rojtersa, Bolton u svojoj neobjavljenoj knjizi piše o vremenu koje je proveo na funkciji predsedničkog savetnika za nacionalnu bezbednost.\nU svom prvom javnom nastupu nakon kongresnog suđenja Trampu, Bolton je na Univerzitet Đuk u Severnoj Karolini izrazio nadu da će ipak uspeti da objavi svoju knjigu.\n„Trebalo bi da mogu da odgovorim na predsednikove tvitove“, konstatovao je Bolton i izrazio nadu da njegova knjiga neće biti zabranjena.\nUpitan da prokomenatriše Trampove tvitove o sebi, Bolton je odgovorio kontra pitanjem: „On (Tramp) tvituje o meni, a ja o tome ne smem da progovorim. Da li je to fer?“\nVremešni Bolton je napustio svoj položaj prošlog septembra, nakon ozbiljnih razmimoilaženja o ključnim spoljnopolitičkim temama.\nDok Tramp tvrdi da ga je otpustio, Bolton to negira i kaže da je sam podneo ostavku.\nNeki mediji su već u oktobru prošle godine, odmah nakon razlaza Trampa i Boltona, najavili da bivši predsednikov savetnik, zagovornik tvrđe linije i veće vojne angažovanosti SAD u kriznim područjima, planira da napiše knjigu o svom radu u Beloj kući.\nPrema pisanju Njujork Tajmsa, Bolton je u nameravao da objavi da je Tramp odlučio da zamrzne do daljnjeg sredstva u iznosu od 391 miliona dolara planirane američke vojno-tehničke pomoći Ukrajini sve dok ne dobije konkretniju pomoć ukrajinskih zvaničnika u istrazi o Džou Bajdenu, jednom od Trampovih potencijalnih rivala na sledećim predstojećim izborima iz redova demokrata.\nOvaj Trampov manevar protiv Bajden bio je okidač za pokretanje konresnog postupka o opozivu američkog predsednika.\nPredstavnički dom Kongresa koji kontrolišu demokrate, izglasao je 18. decembra pokretanje postupka za opoziv Trampa na temelju dve ključne optužbe – zloupotrebu moći i opstrukciju Kongresa, a obe povezane sa Ukrajnom.\nAmerički predsednik je odbacio sve optužbe i pokretanje procesa u Kongresu nazvao sramnim činom.\nTramp je oslobođen optužbi 5. februara, na osnovu konačne odluke Senta koji kontrolušu republikanci.\nBolton je odbio da sarađuje sa istragom koju je tim povodom vodila Bela kuća, ali je 6. februara rekao da bi pristao da svedoči ukoliko bi ga Senat pozvao.\nDemokrate su zahtevale njegovo svedočenje, ali je Senat glasao protiv dovođenja novih svedoka.\nU januaru je Bela kuća obavestila Boltona da njegov rukopis knjige sadrži „značajan broj poverljivih informacija i da u toj formi – ne može biti objavljen“.\nU svom jučerašnjem izlaganju na Univerzitetu Đuk, Bolton je rekao da Bela kuća još analizira rukopis njegove knjige.


Petković: Potez Prištine je “akt nasilja” prema UN – ASinfo Portal\nPetković: Potez Prištine je “akt nasilja” prema UN\nBEOGRAD – Direktor Kancelarije Vlade Srbije za Kosovo i Metohiju Petar Petković nazvao je “aktom nasilja” prema UN odluku Prištine da proglasi ruskog zvaničnika u UNMIK-u za “personu non grata”.\n“Proglašavanjem legitimnog zvaničnika Unmika za `personu non grata` Priština vrši akt nasilja prema administraciji UN, najviše civilne vlasti na Kosovu i Metohiji”, naveo je Petković na “Tviteru”.\nOn je naglasio da je u skladu sa važećim normama međunarodnog prava, a prema Rezoluciji 1244 Savjeta bezbjednosti UN, jedina legalna civilna vlast na Kosovu i Metohiji Misija UN – Unmik.\nIz Ambasade Rusije u Srbiji ranije je saopšteno da je proglašenje ruskog zvaničnika u Unmiku za personu non grata od vlasti u Prištini predstavlja provokaciju, te je upućen poziv administraciji UN u regionu da u potpunosti osigura bezbjednost ruskih službenika.\nVlasti samoproglašenog Kosova zvanično su objavile da proglašavaju za personu non grata službenika Misije privremene uprave UN na Kosovu i Metohiji, koji je državljanin Rusije, zbog “aktivnosti koja je nespojiva sa diplomatskim statusom”.\nMinistar spoljnih poslova privremenih institucija u Prištini Donika Gervala navela je u objavi na “Tviteru” da Priština stoji uz svoje saveznike u “djelovanju protiv zlonamjernih akcija koje ugrožavaju nacionalnu bezbjednost i ustavni poredak /samoproglašenog/ Kosova”.\nАKО БУГАРСKА НЕ СKИНЕ ВЕТО НАСТАЋЕ ХАОС НА БАЛKАНУ: Албанци ће тражити одвајање од Северне Македоније


Njena učestalost je veća na južnoj hemisferi - u jugoistočnoj Evropi, Aziji, Africi, za razliku od Severne Amerike, Kanade i Zapadne Evrope.\n- Deca do pete godine života u Kanadi, SAD i Zapadnoj Evropi nemaju Helikobakter, a kod nas je u tom uzrastu prokuženost već oko 20 odsto - istakao je za "Tanjug" Milosavljević.\nPrema rečima ovog stručnaka postoji više načina da se dijagnostikuje postojanje Helikobakterije u organizmu - endoskopskim putem uzimanjem uzoraka sluzokože želuca, zatim na bojenju i pregledanju pod mikroskopom, a takođe postoje i neinvazivne metode koje podrazumevaju analizu krvi pri čemu se traga za antitelima na tu bakteriju (nedovoljno precizan metod).\n- U dva od 100 slučajeva bakterija je odgovorna za nastajanje tumora želuca, a od 1996. godine SZO i Medjunarodna agencija za borbu protiv raka je svrstala tu bakteriju u kancerogene prvog reda, odnosno u važne faktore za nastajanje raka želuca - istakao je Milosavljević.\nOn je objasnio da je lečenje Helikobakterije kratkotrajno (najčešće sedam dana) i to kombinacijom više lekova - leka koji koči kiselinu - inhibitor protonske pumpe i dva antibiotika, najčešće klaritromicinom i amoksicilin, a kod onih koji su alergični na penicilin koristi se metronedazol, tinidazol ili tetraciklini i bizmut.\n- Za nedelju dana terapije može se reći da je infekcija u preko 85 odsto slučajeva izlečena, a kada izlečite infekciju onda se izleči i čir i rizik da se čir ponovo javi je desetostruko manji- rekao je Milosavljević.


Uz Međunarodni dan: Tolerancija u Srbiji tek deklarativno\nUvredljivi grafit na spomeniku Šabanu Bajramoviću u Nišu, 2011.\nU Srbiji je u petak obeležen Međunarodni dan tolerancije. Činjenice poput ukidanja presude vođi ultradesničarske organizacije Obraz, još jedna zabrana Parade ponosa i atmosfera koja je pratila taj događaj, ali i prinudna preseljavanja Roma pokazuju da je u Srbiji još uvek raširena netolerancija, u najvećoj meri prema LGBT populaciji i Romima.\nMeđunarodni dan tolerancije Srbija obeležava posle još jedne u nizu zabranjene Parade ponosa i upozorenja Amnesti internešenela da iseljavanje Roma iz neformalnih naselja u kojima žive nije u skladu sa međunarodnim standardima, zbog čega su od novih vlasti tražili usvajanje zakona kojim se to zabranjuje.\nPovodom obeležavanja tog dana razgovarali smo Beograđanima koji sebe ocenjuju veoma tolerantnim. Ipak, ne može se reći da za prava manjina imaju puno razumevanjeL\nBeograđani o toleranciji\nSvoju ovogodišnju šetnju pripadnici LGBT populacije nisu održali pošto se još jednom država povukla pred pretnjama nasilnika i onemogućila im pravo koje bi trebalo da im garantuje.\nSada je, kaže aktivistkinja Labrisa Jovanka Todorović toj sumornoj slici pridodato ukidanje presude vođi zabranjene ultradesničarske organizacije Obraz.\n"Ono što jeste loše jeste činjenica da mi na današnji Međunarodni dan tolerancije dočekujemo u duhu srmanih odluka Apelacionog suda kao što je ukidanje presude Mladenu Obradoviću za delo rasne i druge diskriminacije, kao i brojne oslobađajuće presude onima koji svakako svojim delima nanose veliku štetu i upravo promovišu netoleranciju", ocenjuje Jovanka Todorović.\nNetolerancija prema manjinama na području Balkana i Srbije je vremenom postala vekovna stvar ocenjuje Olah Vince, jedan od članova romske grupe Kal. Ono što mu najviše smeta je što se tim povodom ljudi iz vlasti uglavnom na retke jubileje sete manjina koje marketinški zloupotrebljavaju.\n"To je foliranje i glumatanje koje se glumi ispred Evrope i sveta jer stalno postoji neka tendencija da se to proevropski ovde pa i u drugim zemljama gde god ima Roma da se uključe u društvo. Onda se taj jedan dan iskoristi za samopromociju. To je to licemerje, biznis, korupcija što upropašćuje ne samo Srbiju, nego vidim da su tu omanule i druge zemlje u toj demokratičnosti: Gde su eto i u Evropskoj Uniji šikanirali Rome, pa su terali ljude iz Rumnije, Francuske i Italije", kaže Vince.\nInače, u Srbiji živi 29 etničkih zajednica. Prema tvrdnjama nadležnih Srbija ne spada u red država sa visokim nivoom tolerancije.\nTo se, kako kaže, poverenica za zaštitu ravnopravnosti Nevena Petrušić jedino može popraviti radom sa mladima, kako bi se promenio ukupan odnos pogotovo prema najugroženijim LGBT i Romskoj populaciji.\n"Upravo su može se reći ove manjinske grupe i izložene najvećem stepenu netolerancije u odnosu na njih se ona izražava i istovremeno to znači da su u najvećoj meri izloženi i diskriminaciji upravo na osnovu nacionalne pripadnosti i seksualne orijentacije. Biti tolerantan uopšte nije teško, treba samo poštovati razlike koje mešu ljudima postoje. Tolerantna osoba se drži svojih uverenja, ali polazi u svom ponašanju od jedne veoma jednostavne činjenice: Svako ljudsko biće jeste podjednako vredno i da ima pravo da bude ono što jeste", napominje Nevena Petrušić.\nOsim ovih najkonkretnijih primera, u Srbiji ali i regionu još uvek vlada visok stepen netolerancije među najbližim susedima.\nTakođe, netolerancija vlada u sportu pogotovo među navijačkim grupama, a posledica toga su masovne tuče navijača i mnoštvo povređenih.


NATO ubio više od talibana\nIzveštaj Ujedinjenih Nacija o broju nastradalih civila u Avganistanu u prvoj polovini ove godine. Najsmrtonosniji su vazdušni udari Alijanse i noćne racije avganistanske vojske\nZaključak je ovo izveštaja Ujedinjenih nacija u kome se precizira da je u prvih šest meseci ove godine u Avganistanu ubijeno 717 civila, pri čemu su avganistanske snage usmrtile 403, a koalicione snage predvođene SAD 314 civila. U poređenju sa tim, talibani, Islamska država i drugi ekstremisti u istom periodu ubili su 531 civila. Ranjenih civila je ukupno 2.446.\nVećina civilnih žrtava je postradala tokom vazdušnih udara NATO i noćnih racija avganistanske vojske na skloništa ekstremista, koji se često skrivaju među civilima. Od ukupnog broja civila koje su ekstremisti ubili, 300 je bilo direktno na njihovoj meti.\nU izveštaju se precizira da je jedan od tri smrtna slučaja nastao u kopnenim borbama, a jedna petina je izazvana bombama kraj puta. Oko 14 odsto je nastradalo kao posledica vazdušnih udara.\nRičard Benet iz UN misije u Avganistanu rekao je da snage u sukobu mogu da daju različita objašnjenja za ove podatke, da opravdaju svoju vojnu taktiku, ali je dodao da bi situacija za obične Avganistance bila popravljena ne samo kad bi se držalo međunarodnog humanitarnog prava, nego i kad bi se smanjio intenzitet borbi. Iako se izveštaju konstatuje da je broj civilnih smrti i povreda smanjen za 30 odsto u prvoj polovini ove godine u odnosu na isti period prošle godine, kada je zabeležen rekordan broj nastradalih, UN zahtevaju od NATO i avganistanskih snaga da smesta "smanje užasne povrede" nanete civilima.\nSAD su zvanično okončale svoju misiju u Avganistanu 2014. godine, ali i dalje pružaju pomoć u vazdušnim udarima na talibanske pozicije lokalnim snagama u borbi protiv pobunjenika. Talibani, koji kontrolišu pola zemlje, s druge strane, takoreći svakodnevno napadaju širom Avganistana, iako pregovaraju sa SAD o mirnom rešenju 18-godišnjeg rata, najdužeg sukoba u koji su uključene SAD.\nTalibanski pobunjenici odbijaju da direktno pregovaraju s vladom Avganistana, smatrajući je "američkom marionetom". Grupa povezana sa Islamskom državom u međuvremenu sprovodi napade na bezbednosne snage, kao i na manjinske šiite.\nAMERIKA je 2001. godine povela međunarodnu vojnu koaliciju za zbacivanja talibana pošto su odbili da predaju lidera Al kaide Osamu bin Ladena, koga su SAD smatrale odgovornim za terorističke napade na SAD. Od tada NATO snage vojno pružaju podršku vladinim snagama u Avganistanu. Talibani odbijaju da smanje napade dok se SAD ne povuku, ali pregovori za postizanje političkog rešenja za sukob do sada nisu uspeli.


Pročitajte ovaj pravilnik o privatnosti pažljivo, pre nego što pristupite ovom internet sajtu\nKompanija SKF veoma ozbiljno shvata privatnost korisnika sajta i bezbednost vaših ličnih informacija. Cilj kompanije SKF je da vi, ukoliko su vaše lične informacije obrađene od strane kompanije SKF, u svakom trenutku imate poverenje da se vaša privatnost poštuje i da su propisne mere primenjene za čuvanje vaših ličnih informacija.\nSvrha ove izjave je da prikaže principe kojima se rukovodi kompanija SKF a koji se odnose na upotrebu ličnih informacija koje kompanija SKF dobije od vas. Pristupanjem na internet sajt slažete se sa sledećim uslovima. Ako se ne slažete sa njima, ne možete koristiti sajt.\nKompanija SKF usaglasiće se sa državnim zakonima za zaštitu podataka koji se odnose na sakupljanje i upotrebu ličnih informacija, kao što je švedski zakon o zaštiti podataka (Sw. Personuppgiftslagen 1998:204), i koji će se odnositi na aktivnosti kompanije SKF. Prema švedskom zakonu o ličnim informacijama imate pravo za pristup i rektifikaciju koja se odnosi na vaše lične podatke. Takva prava biće ispoštovana od strane kompanije SKF na najbolji mogući način, kako bi se ispunile pravne obaveze kompanije SKF.\nKompanija SKF sakuplja lične informacije kao što su ime, prezime, adresa e-pošte ili zemlja u kojoj korisnik živi, i druge informacije koje dobrovoljno daju korisnici internet sajta. Lične informacije koje obezbedite biće obrađene u svrhu obezbeđivanja informacija i usluga koje vi tražite kao i za svrhe marketinga, prodaje i razvoja. Kompanija SKF može dati informacije trećim stranama koje se nalaze u Evropskoj Uniji i izvan nje, kao što su distributeri naših proizvoda, u cilju obrade vaših naloga i ispunjenja vaših zahteva.\nKompanija SKF ne preuzima nikakvu vrstu odgovornosti za pravila privatnosti ili sadržaj spoljnih internet sajtova čiji se linkovi nalaze na našem sajtu.\nKompanija SKF može u bilo kom trenutku promeniti uslove Pravilnika o privatnosti njegovim ažuriranjem.\nAko imate bilo kakva pitanja koja se odnose na obradu vaših ličnih informacija od strane kompanije SKF, možete nas slobodno kontaktirati\nSedište Grupe SKF\nTelefon +46 31 337 10 00\nFaks +46 31 337 17 22


Prvi sastanak u januaru\nSanda Rašković-Ivić, predsednik Koordinacionog centra za Kosovo i Metohiju, izjavila je da će direkni razgovori srpske i albanske delegacije uz učešće međunarodne zajednice biti održani u drugoj polovini januara, nakon što se završe svi praznici. Ona je rekla da se Srbija zalaže za direktne pregovore o budućem statusu Kosova uz aktivnu ulogu međunarodne zajednice i dodala da je Albert Roan, zamenik specijalnog izaslanika Ujedinjenih nacija sugerisao da obe strane izađu sa konkretnim pisanim predlozima za buduće razgovore.\n“Ja odmah mogu da vam kažem da ćemo mi izaći sa decentralizacijom kao ključnom temom za razgovore i sa predlozima i molbom ili zahtemom, kako hoćete, da decentralizacija bude prva tema o kojoj će se razgovori voditi. Takođe, imovina.”\nAlbert Roan rekao je da u najskorije vreme očekuje da obe strane dostave dokumente koji će predstaviti njihove predloge i stavove i saopštio da će oni biti proučeni tokom predstojećih praznika.\n“Svrha šatl diplomatije je da pojasni i razjasni metode pregovora i da približi strane i da ih usmeri u pravcu direktnih govora, naravno, uz naše olakšavanje, olakšavanje s naše strane. Pristup ovim pitanjima treba da bude konstruktivan. Ja sam srpske predstavnike Kosova uveravao da je naš cilj da osiguramo njihovo prisustvo tamo u smislu ekonomske i opšte sigurnosti. I tokom tog susreta ja sam im preneo apel gospodina Ahtisarija da konstruktivno učestvuju u tim procesima, što će kasnije biti nastavljeno susretima u Beču.”\nKomentarišući najavljene razgovore Nenad Đurđević iz Projekta za etničke odnose rekao je za naš program da će tema januarskog sastanka biti decentralizacija tako da po njemu taj susret neće doneti ništa spektakularno.\n“Čini mi se da nećemo ići još uvek u direktne pregovore i direktne razgovore dva pregovaračka tima. One informacija koje ja imam su takve da će se šatl diplomatija nastaviti sigurno sledećih nekoliko meseci. Nešto spektakularno, eventualno možemo očekivati kada gospodin Ahtisari bude došao sa nekim svojim zaključcima koje bude imao iz njegov rada, iz njegovog angažmana u toj diplomatiji. Tako da mislim da spektakularno ništa nećemo čuti ni videti, bar zvanično, sigurno sledećih par meseci.”\nTeško je prognozirati kada će pregovori biti završeni ali je sigurno da odluka o budućem statusu Kosova neće biti brzo doneta, zaključio je Nenad Đurđević.\n“Nešto što je promena ove trenutne situacije, mislim da sigurno ne možemo očekivati pre druge polovine sledeće godine.”


Prilikom vežbanja ljudi su vrlo često u nedoumici kada zapravo treba prestati da bi izvukli maksimum od treninga\nKljuč je u tome da vežbate onoliko koliko je potrebno da biste svoje telo prilagodili i poboljšali, a ne da biste se povredili ili istrošili.\nMalo je istraživanja koja ukazuju na to da je korišćenje maksimuma vaše snage tokom svake sesije treninga korisno, u stvari, mnogo je više onih koja objašnjavaju zašto je to kontraproduktivno.\nNa neki način to zapravo otežava stvari, jer gde je tačno granica?\nSledeći strukturirani plan vežbanja, manje je verovatno da ćete dovesti u pitanje kraj sesije ili celokupnog treninga. Upravo postavljanje plana vežbi u skladu sa sopstvenim mogućnostima rezultiraće time da ne morate brinuti o završetku treninga.\nZapočnite dan fitnes rutinom holivudske glumice Kejt Hadson\nTelo od milion lajkova: Ketrin Zita Džons pokazala kako se isteže, poručili joj da je inspiracija\nHelen Miren je u osmoj deceniji fit zahvaljujući vojničkom treningu od 12 minuta (VIDEO)\nJoš jedna stvar koju je važno napomenuti jeste da više vremena provedenog u treningu ne znači i bolje rezultate i više snage. Dobar trening se može obaviti u roku od 30 minuta, pa gledanje na sat nije potrebno.\nZapravo, istraživanje iz 2018. pokazalo je da manje od 45 minuta vežbanja nedeljno dovodi do znatnog povećanja snage i izdržljivosti.\nIstraživanje pod naslovom "Medicina i nauka u sportu i vežbanju" otkrilo je da su samo tri 13-minutne sedmične sesije u periodu od osam nedelja dovele do rezultata sličnih onima postignutim uz znatno dužu posvećenost vežbanju.\nIstraživači su primetili da je duži trening doveo do većeg rasta mišića, ali važno je zapamtiti da se ne preporučuju vežbe visokog intenziteta duže od 90 minuta - posebno bez hrane.\nTakođe, može se pojaviti bol u mišićima, zbog čega se preporučuje da trenirate pružajući između 60 i 80 odsto vašeg maksimuma. U suštini, to znači odabir težine koju možete upotpuniti odabranim brojem ponavljanja.\nUkoliko osetite da biste mogli odraditi još vežbi, preporučuje se da uradite još jednu ili dve sesije, ali ne više od toga. Ovo tera vaše telo i vaše mišiće iz zone komfora i postupno ih preopterećuje.\nAko mislite da nakon prvih nekoliko složenih pokreta ne možete dovršiti više vežbi, verovatno ste u početku preterali. Ako završite vežbu osećajući se kao da vaše telo zapravo može još mnogo toga, možda bi trebalo da pokušate da se približite toj granici od 80 odsto.\nVežbanje može biti ključan tretman kod osoba koje pate od artritisa zglobova\nPoboljšajte svoje pamćenje i unapredite zdravlje mozga pomoću pet jednostavnih saveta\nvežbe vežbanje zdravlje trening


Srbi u Indiji uplašeni, već mesecima niko ne reaguje na njihove apele za povratak, a ambasador Srbije napustio Nju Delhi! - Naši u svetu\nObjavljeno 31/07/20 u 09:30\nDržavljani Srbije koji se nalaze u Indiji tvrde da je dosadašnji ambasador Vladimir Marić napustio rezidenciju u Nju Delhiju, dok u Ministarstvu spoljnih poslova odgovaraju da država građanima nastavlja da pruža pomoć pri organizovanju povratka za Beograd.\nOd izbijanja pandemije virusa korona traje agonija nekoliko desetina državljana Srbije koji se nalaze u Indiji i koji iščekuju pomoć države, prenosi ” Danas”.\nSada gradjani tvrde da je dosadašnji ambasador Vladimir Marić, koji je završio svoj mandat u ovoj državi, odleteo iz Nju Delhija. Kako su redakciji 021.rs javili državljani Srbije koji se trenutno nalaze u Indiji, delegacija je avionom „Lufthanze“, preko Minhena, stigla u Beograd.\nDržavljani Srbije su sa Ambasadom komunicirali putem WhatsApp grupe, i upravo je porukom preko ove aplikacije, u koju je 021.rs imao uvid, supruga ambasadora Jovana Marić obavestila gradjane da su sleteli u Beograd.\nObjašnjenje koje su, kako kažu, dan uoči leta, gradjani dobili od odlazećeg tima jeste da im je istekao mandat. Odgovor šta će biti sa njima, nažalost, nisu dobili ni tog dana, a ni kasnije.\nVladimiru Mariću mandat je počeo 2014. a krajem prošle godine donet ukaz o opozivu nekoliko ambasadora, medju kojima je i bio i šef delegacije u ovoj azijskoj državi. Razlog opozivu je bio istek mandata.\nU Ministarstvu spoljnih poslova, nakon nekoliko dana čekanja, nisu odgovorili direktno na pitanje da li je Vladimir Marić napustio Nju Delhi i vratio se u Srbiju, već su za portal 021.rs poručili da je Ambasada u Indiji i dalje u kontaktu sa srpskim državljanima „preko privremenog otpravnika poslova“.\n„Ambasada nastavlja da im pruža pomoć i asistenciju u njihovom povratku iz Indije u Srbiju na komercijalnoj osnovi. U tom smislu, Ambasada Republike Srbije u Indiji 28. jula je obavestila nadležno Diplomatsko konzularno predstavništvo Srbije da će pojedini državljani Srbije, prilikom povratka, krajem jula i početkom avgusta ove godine, iz Indije (Mumbai, Bengalor) do Srbije, letovima avio kompanija ‘Er Frans’, ‘Lufthanza’, ‘Etihad Ervejz’, tranzitirati preko teritorije tih zemalja, radi blagovremenog dobijanja odobrenja zemlje domaćina za njihov nesmetan tranzit“, poručili su iz ministarstva.\nMedjutim, građani blokirani u Indiji tvrde da su baš tim povodom u panici, jer od odlaska dosadašnje misije nemaju kontakt sa ambasadom od koje im je preko potreban pomenuti formular koji im omogućuje tranzit preko zemalja Evropske unije.\nGrupa državljana Srbije je u junu uputila otvoreno pismo predsedniku Aleksandru Vučiću i predsednici Vlade Ani Brnabić, navodeći da su ostavljeni zaglavljeni u Indiji, bez mogućnosti povratka kući u skorije vreme.\nAmbasador Srbije u IndijiInđijaNju DelhiSrbiVladimir Marić\nDijaspora se suočava sa mnogobrojnim problemima…Nije lako biti Srbin u…


Daimler započinje pilot program testiranja autonomnih taksi Mercedes-Benz S klasa - Auto Republika\nDaimler testira robotizovana taksi vozila u SAD, uprkos tome što je novi šef kompanije, Ola Kelenijus, rekao da će „optimizovati“ troškove u oblasti tehnologije autonomne vožnje.\nOn je takođe prošlog meseca u Londonu, na danu investitora, naveo da će dotična tehnologija pre biti primenjena na komercijalna vozila za potrebe prevozničkih kompanija, nego na taksi usluge.\nKompanija je započela s testiranjem robotizovanih taksija u Kaliforniji da bi prikupila povratne informacije .\n„Nismo ovaj projekat stavili na led. Očekujemo da tamo gde možemo poboljšati efikasnost i ostvariti sinergije, nećemo morati da udvostručavamo ili utrostručavamo razvojne napore“, rekao je jedan od izvora informacija. „Ovaj pilot program za zadatak ima prikupljanje iskustava korisnika.“\n„Ova flota uključuje tridesetak vozila (gde većinu čini Mercedes-Benz S klase), opremljenih nizom senzora, uključujući i dalekometno lasersko skeniranje (LIDAR).“ Testiranje bi moglo da traje nekoliko meseci.\nMada ovi automobili mogu samostalno da se kreću, bezbednosni vozač se nalazi za volanom sve vreme. Iako će broj korisnika inicijalno biti limitiran, krajnja svrha ovog pilot programa je da se stekne saznanje o tome šta klijenti žele ili traže od samovozećeg automobila.\nDaimler je već započeo testiranja nivoa 4 autonomne vožnje na putevima u Štutgartu. Ispitivanja u Kaliforniji su prva gde se u vozilima nalaze putnici koji nisu zaposleni u umešanim kompanijama.\nDaimler Mobility, koji ima fiksno finansiranje, asistira sa svojom ekspertizom flotnom menadžmentu, da bi se bolje razumela razlika u očekivanjima u odnosu na konvencionalni taksi.\nDaimler i Robert Bosch su saopštili u novembru prošle godine da će San Hoze, treći grad po veličini u Kaliforniji, biti lokacija za pilot programe vezane za automatizovanu vožnju po pozivu, s tim što je cilj bio da se započne s testiranjima u drugoj polovini ove godine.\nS očekivanjima da će njegova populacija porasti za 40 odsto u naredne dve decenije, San Hoze želi da se pripremi za budućnost u kojoj će se autonomna vozila kretati ulicama.\nDaimler i Bosch očekuju da prošire kampanju van granica pilot programa u San Hozeu. Mada će nastaviti s autonomnim taksi vozilima, Daimler smatra da je veća verovatnoća da će se profit ostvarivati brže kada je reč o primeni u komercijalnim vozilima i kamionima, nego u prevozu ljudi.\nKompanija će preusmeriti trošenje na robotaksi vozila ka automnomnim automobilima za privatnu upotrebu, i to u uslovima manje složenog saobraćaja na auto-putu a ne u haotičnom gradskom okruženju.\nPotpuna primena poslovnog modela robotizovanih taksi vozila vezala bi mnogo kapitala, uz neizvesnost kada je potencijalna zarada u pitanju, rekao je Kelenijus.\n„U ovom trenutku, biti prvi s nečim kao što je ovo i to u velikom obimu, nema smisla“, rekao je on. „Mi ne zaustavljamo razvoj robotizovanih taksi vozila. Ući ćemo na to tržište kada kucne pravi momenat, a ne smatramo da se radi o kratkoročnom ili srednjoročnom planu.“\ntags: autonomna vožnja autonomni automobili daimler kalifornija robert bosch s class san jose\nprevious Zašto bi kupe verzija Tesla Modela 3 bila sjajna stvar za američkog proizvođača?\nnext Istraživanje: Uber i Lyft zapravo doprinose većem zagađenju vazduha


Hronika - datum: 2016-05-29 DELEGACIJA PARLAMENTARNE SKUPŠTINE BIH U POSJETI ODBORU ZA BEZBJEDNOST I ODBRANU\nSa sastanka parlamentaraca Odluka o NATO-u na referendumu\nDelegacija Parlamentarne skupštine Bosne i Hercegovine pri Parlamentarnoj skupštini NATO-a boravila je u radnoj posjeti Crnoj Gori, u susret proljećnjem zasjedanju Parlamentarne skupštine (PS) NATO-a u Tirani. U radu sastanka učestvovali su zamjenica predsjednika Odbora za bezbjednost i odbranu Snežana Jonica i članovi odbora Obrad Mišo Stanišić, Luiđ Ljubo Škrelja i Darko Pajović, dok su delegaciju Parlamentarne skupštine Bosne i Hercegovine pri Parlamentarnoj skupštini NATO-a činili šef delegacije Nikola Lovrinović i član Asim Sarajlić.\nČlanovi Odbora za bezbjednost i odbranu Skupštine Crne Gore izrazili su u uvodnom obraćanju zadovoljstvo zbog iskazane inicijative gostujuće delegacije, uvjereni da će razmjena mišljenja o statusu evroatlantskih integracija u regionu Zapadnog Balkana rezultirati benefitima za oba parlamenta.\nSnežana Jonica je iznijela stav političke partije kojoj pripada, naglašavajući da Socijalistička narodna partija insistira da odluku o članstvu Crne Gore u NATO-u moraju donijeti građani na referendumu. Takođe je potencirala činjenicu da se SNP protivi pristupanju Crne Gore tom vojnom savezu, smatrajući da takav stav ima većina građana Crne Gore.


JARAC – nedeljni horoskop od 18. do 24.04.2016. – Lepotica.rs\nJARAC – nedeljni horoskop od 18. do 24.04.2016.\nVladarka vašeg polja ljubavi, Venera, tokom ove sedmice je u dobrom aspektu sa vladarom vašeg znaka, ali i u konjukciji sa Uranom. Mogli bi reći da slobodnima ovo vreme koje sledi neće biti ni malo nezanimljivo, naprotiv – ako zanemarimo činjenicu da ponovo možete pokrenuti prošlost, stoje vam mogućnosti i za neka nova dešavanja koja mogu biti vrlo podsticajna po vas. Šta više, novopokrenute emotivne priče imaju itekakvu mogućnost da traju.\nUkoliko ste u emotivnom ili bračnom odnosu, savet za vas bi bio da ne odustajete od pokušaja da svoje relacije dovedete u red, jer će to sada biti mnogo lakše nego inače. Doduše, prvi deo nedelje nije sjajan za odnos sa voljenom osobom…ali zato ostatak nedelje daje dobre mogućnosti da se vas dvoje ponovo „vratite“ jedno drugom.


FIPA: I pored administrativnih prepreka, investitor nastavlja ulagati u BiH - Privredna štampa\n-Investitor zainteresiran za nove projekte do 15 miliona KM\nDirektor firme Bioil doo Doboj Ismet Ozturkmen posjetio je Agenciju za unapređenje stranih investicija BiH (FIPA) kako bi rukovodstvo Agencije, koja je glavna adresa za strana ulaganja u BiH, obavijestio o administrativnim preprekama sa kojim se suočava u procesu stavljanja u pogon fabrike rafiniranog ulja u Kotorskom kod Doboja. Naime, turski investitor je iznajmio pod zakup prostorije na području Općine Doboj za pokretanje fabrike uz određene uvjete koje ne poštuju niti općinska administracija niti vlasnik prostorija. Također, investitor već osam mjeseci čeka dobivanje nekoliko dozvola za konačno pokretanje procesa proizvodnje, unatoč činjenici da je ispunio svoj dio obaveza po ugovoru, poput zapošljavanja 60 osoba, uključujući administraciju.\nAgencija FIPA je preuzela na sebe obavezu da intervenira u ovom slučaju kod općinskih službi, uključujući i nadležna ministarstva kako bi investitor konačno mogao započeti svoj posao.\nFIPA smatra da ovakvi slučajevi nanose štetu imidžu BiH kao investicionoj lokaciji, u trenutku kada nam je svako novo radno mjesto dragocjeno i kada imamo hroničan nedostatak stranih investitora.\nMeđutim, unatoč birokratskim preprekama, ovaj investitor planira dalje proširivati svoje investicije u Bosni i Hercegovini na sektor poljoprivrede, i to uzgoj suncokreta, te mlinske pogone za proizvodnju brašna koje želi otvoriti u BiH, potom u projekte hidroenergije do 5mW/h. Zainteresiran je i za kupovinu nekih od postojećih proizvodnih pogona radi bržeg pokretanja djelatnosti.\nZa navedene projekte investitor je obezbijedio sredstva u visini od 15 miliona KM.\nFIPA će investitoru ponuditi sve trenutno raspoložive projekte za koje je iskazao interes i pratit će investitora kroz sve faze realizacije projekta kako bi se izbjegli problemi dugotrajnog čekanja na izdavanje određenih dozvola.


Uzorci otpada u laboratoriji | Palelive.com\nPočetna Novosti Aktuelnosti Uzorci otpada u laboratoriji\nUzorci otpada u laboratoriji\nNačelnik Centra javne bezbjednosti /CJB/ Istočno Sarajevo Radenko Vasiljević rekao je da se za dvadesetak dana očekuju laboratorijski rezultati o vrsti otpada sa divljih deponija na području koje pokriva ovaj centar.\n“Republički inspektor za ekološke poslove preuzeo je ovaj dio nadležnosti, angažovao Institut za javno zdravstvo iz Beograda, te laboratoriju za kategorizaciju otpada i oni su prije sedam dana radili uzorkovanje i vještačenje na tri lokacije”, rekao je Vasiljević.\nOn je naveo da će se vještačenje u ovoj i partnerskim laboratorijama raditi oko dvadesetak dana.\n“Rezultat njihovog vještačenja treba da bude nalaz koji će nam dati ocjenu o karakteru i klasifikaciji tog otpada. Na osnovu toga ćemo, eventualno, preduzimati dalje aktivnosti u našoj nadležnosti”, istakao je Vasiljević.\nOn je napomenuo da za odlaganje otpada na divlje deponije ne postoji ekološka dozvola Ministarstva za ekologiju i prostorno uređenje Republike Srpske, niti za transport tog otpada.\n“Ne postoji nijedna dozvola koju je izdalo to ministarstvo koja je neophodna za manipulaciju, deponovanje i odlaganje otpada”, rekao je on.\nVasiljević je dodao da postoji neka druga dokumentacija koja nije potpuna, ali da je to isključivo stvar nadležnog ekološkog inspektora koji će se time baviti.\nPripadnici CJB Istočno Sarajevo su, nakon više dojava građana da se na području opština Istočni Stari Grad i Pale deponuje otpad neprovjerenog sadržaja, početkom aprila izveli akciju sprečavanja odlaganja otpada, najvjerovatnije, opasnog po život i zdravlje ljudi i životne sredine.\nGrađani su prethodno dojavili policiji da se na više lokacija na području ove dvije opštine u šumi formiraju divlje deponije, na kojima se odlažu ove materije.\nNakon toga pripadnici policije blokirali su dva kamiona na kojima se nalazio otpad životinjskog porijekla i određen broj radnih mašina kojima su kopane rupe za odlaganje otpada.\nIz CJB tada su saopštili da postoje osnovi sumnje da se otpadni materijal dovozi iz Federacije BiH i ispitali nekoliko svjedoka.\nPrethodni članakSpriječiti sportsko nasilje\nNaredni članakZa boračku populaciju godišnje oko 300.000 KM


Na gradskom stadionu u Senti otvoren teren sa veštačkom travom\nNa svečanom otvaranju naglašeno je da je mnogo toga obnovljeno oko fudbalskog stadiona.\nNovi stadion koristiće talentovani mladi fudbaleri senćanskog kluba. U planu je i uređenje atletske staze.\nSvečanim presecanjem vrpce otvoren je teren sa veštačkom travom na gradskom stadionu u Senti. Janoš Žemberi, predsednik TSC-a rekao je da su planovi u Senti ostvareni u najvećoj meri. „Ovaj mali teren, na kojem sada igraju deca, deo je tih planova. Dalje ćemo proširiti gledalište, kako bi odgovaralo propisima fudbalskog saveza, odnosno da ima određeni broj mesta za sedenje koji je neophodan za fudbalske mečeve u Superligi. Montiračemo i reflektore za teren."\nTeren sa veštačkom travom izgrađen je uz podršku fudbalskog saveza Mađarske i fudbalskog kluba TSC.\n„Mađarskoj Vladi je od 2010. godine sport jedna od strateških grana, jer sve što činimo za opremanje, jeste ulaganje za budućnost. To je tako u Mađarskoj, tako je i na prostoru izvan granica" rekao je Mihalj Takač, premijerov savetnik za sport, Mađarska.\nIgrače koji su izašli na teren pozdravio je Rudolf Cegledi, predsednik senćanske opštine. Naglasio je da mnogi smatraju Sentu jednim od sportskih centara Potisja: „Veoma je važno da imamo i odgovarajuće objekte, jer osim Senćana, u našem gradu je i veliki broj srednjoškolaca koji tu uče. Za nas je važno da mogu sport da upražnjavaju u odgovarajućim uslovima. Teren sa veštačkom travom je takav objekat koji im to omogućava."\nNa terenu su odmah nakon svečanog otvaranja omladinske ekipe TSC-a i Sente odigrale prijateljsku utakmicu.


Gradonačelnik Pavlović razgovarao sa predsjednikom Narodne skupštine RS: Saradnja lokalne i republičke vlasti na najvišem nivou - PrijedorDanas.com - Prijedorski gradski portal\nGradonačelnik Pavlović razgovarao sa predsjednikom Narodne skupštine RS: Saradnja lokalne i republičke vlasti na najvišem nivou\nadmin February 23, 2021 Gradonačelnik Pavlović razgovarao sa predsjednikom Narodne skupštine RS: Saradnja lokalne i republičke vlasti na najvišem nivou2021-02-23T20:25:40+01:00 Društvo\nGradonačelnik Prijedora Dalibor Pavlović danas je sa predsjednikom Narodne skupštine Republike Srpske Nedeljkom Čubrilovićem razgovarao o trenutnoj aktuelnoj situaciji i dešavanjima u parlamentu Srpske , ali i o temama koje su vezane za aktuelne projekte u našem gradu kao što je trasa auto-puta Banja Luka – Prijedor.\n“Svi znamo da je usvojen nacrt plana parcelacije i da je to nešto što će u narednom periodu biti u realizaciji. Ono što je jako bitno i značajno za grad Prijedor je da taj autoput ide u što skorijem roku da bi grad Prijedor imao koristi od svega toga”, rekao je Pavlović novinarima nakon sastanka.\n“Razgovori su vođeni i o pozicioniranju grada Prijedora u Republici Srpskoj u onome što je neophodno da grad uradi da bi dobio određenu podršku od strane Narodne skupštine Republike Srpske i Vlade Republike Srpske. Iskazana je zajednička saradnja republičkog parlamenta i grada Prijedora po svim pitanjima koja su od velikog značaja za Prijedor i tu je podrška neupitna i ono što smo dogovorili je da će saradnja biti nastavljena i u narednom periodu”, naglasio je Pavlović.\nPredsjednik Narodne skupštine Republike Srpske Nedeljko Čubrilović izjavio je danas da će saradnja između Vlade Republike Srpske, grada Prijedora i Narodne skupštine Republike Srpske biti na najvišem nivou.\n“Pred gradom Prijedorom je jedna ozbiljna investicija – izgradnja auto-puta, za koju su u Narodnoj skupštini donesene određene odluke. Tu realizaciju očekujemo u najskorije vrijeme. Realizacija na godišnjem nivou od 100 miliona evra za jednu ovakvu lokalnu zajednicu čiji je budžet nešto veći od 20 miliona evra može samo da se pretpostavi šta može donijeti”, rekao je Čubrilović.\nOn je ocijenio da je dobro da je na nivou Republike i grada Prijedora gotovo ista skupštinska većina.\n“Želim samo ovim mladim ljudima poručiti da kod njih je prepoznatljiva energija i želja za radom i vjerujem da će sve svoje ciljeve i sve svoje želje za ovaj mandatni period realizovati i tako stvoriti pretpostavke za dugoročniji rad na projektima koji su važni za građane Prijedora”, istakao je Čubrilović.\n« Zlatko Ritan šef povjereništva Gradskog odbora Demosa Prijedor\nPrijedor: Sistematski pregledi za buduće prvačiće od 1. marta »\nSeptember 16, 2021, 6:00 pm


U banjalučkom naselju Pavlovac pronađeno 14,3 kilograma eksploziva i oružje – mojKontakt portal – Radio Televizija Kontakt\nPolicija je u banjalučkom naselju Pavlovac pronašla veću količinu različitog oružja, eksploziva i municije, te uhapsila dva lica, saopštio je načelnik Centra javne bezbjednosti /CJB/ Banjaluka Mladen Marić.\nPretresi na više lokacija i objekata u naselju Pavlovac izvršeni su po naredbi Osnovnog suda Banjaluka.\nMarić je na vanrednoj konferenciji za novinare u Banjaluci izjavio da je riječ o većem broju automatskih pušaka, malokalibarskih pušaka sa optičkim nišanom, više vrsta eksploziva ukupne težine 14,3 kilograma, satnom mehanizmu, više kutija okvira, te municije različite vrste i kalibra.\n“Zbog sumnje da su izvršili krivično djelo neovlaštena proizvodnja i promet oružja i eksplozivnih materija, policija je lišila slobode lica čiji su inicijali S.Š. i Ž.M, oba iz Banjaluke”, dodao je Marić.\nOn je rekao da će se dalje mjere i radnje prema licima preduzimati po instrukciji postupajućeg tužioca.\nPrema njegovim riječima, ova lica su od ranije poznata policiji, jer su dovođena u vezu sa izvršenjem određenih krivičnih djela.\nMarić je rekao da su pripadnici CJB Banjaluka navedene radnje preduzimali pod nadzorom Okružnog tužilaštva Banjaluka, koje će rukovoditi daljim tokom istrage.\nPrema nezvaničnim saznanjima, uhapšeni su Željko Mijatović /43/ i Silvio Šobot /36/ iz Banjaluke, koji se dovode u vezu sa krivičnim djelom razbojništva 2004. godine na štetu Rajfajzen banke u iznosu od dva miliona maraka.


Vizner istakao neophodnost nastavka pregovora Beograda i Prištine\nU razgovorima sa zvaničnicima vlasti, specijalni izaslanik SAD za pregovore o budućem statusu Kosova Frenk Vizner istakao neophodnost nastavka pregovora Beograda i Prištine.\nIako je američka ambasada pre razgovora najavila da će Vizner zatražiti od Beograda da bude konstruktivan u pregovorima o statusu Kosova kako bi se na Kosovu obezbedili mir i demokratija koji štite prava svih njegovh građana, o tim zahtevima javnost posle razgovora nije obaveštena.\nKancelarija Vlade za saradnju sa medijima saopštila je jedino da je premijer Vojislav Koštunica u razgovoru sa Frenkom Viznerom ponovio da Srbija ima dovoljno državotvornog iskustva da prihvati i obezbedi najbolju meru autonomije za Kosovo, ali i ne dopusti da se na 15 odsto njene teritorije stvara nova albanska država.\nPosle razgovora sa šefom diplomatije Vukom Draškovićem, američki izaslanik Frenk Vizner ocenio je, kaže se u saopštenju Ministarstva inostranih poslova, da je na prvim direktnim pregovorima u Beču o statusu Kosova došlo do napretka, ali da je takvu praksu potrebno intenzivirati u nastupajućoj fazi pregovora i pokušati da se dođe do približavanja pozicija. Ministar Drašković naglasio je da bi dugoročno i pravedno rešenje trebalo da bude krajnji rezultat pregovora o budućem statusu Kosova, do čega je jedino moguće doći kompromisom i uz poštovanje Povelje Ujedinjenih nacija.\nFrenk Vizner razgovarao je i sa predstavnicima Srpske pravoslavne crkve, a u saopštenju crkvenih vlasti kaže se da se razgovaralo o neophodnosti zaštite srpskih crkava i manastira nezavisno od ishoda pregovora o budućem statusu Kosova. Predstavnici Crkve naglasili su da predviđene zaštitne zone oko manastira neizostavno treba da uključuju i fizičku zaštitu i međunarodne garancije za funkcionisanje sistema zaštite.


Ministarstvo državne uprave i lokalne samouprave | RUŽIĆ: JEDINSTVENO UPRAVNO MESTO USKORO I U UŽICU\n27. maja 2020. RUŽIĆ: JEDINSTVENO UPRAVNO MESTO USKORO I U UŽICU\nMinistar državne uprave i lokalne samouprave Branko Ružić izjavio je danas u Užicu da će u tom gradu početkom avgusta ove godine biti otvoreno Jedinstveno upravno mesto, što će građanima omogućiti da brzo i efikasno, na jednom mestu, završe poslove koje imaju sa upravom.\nOn je, obilazeći radove na uređenju i adaptaciji prostora za Jedinstveno upravo mesto, rekao da je Ministarstvo državne uprave i lokalne samouprave otvaranje JUM- a u Užicu podržalo sa osam miliona dinara.\n„JUM kao koncept predstavlja još jedan korak dalje ka približavanju cilju koji smo sebi zacrtali – da postanemo pravi servis građanima i prava podrška svim institucijama da rade na sveukupnom boljitku“, rekao je ministar.\nNaglasio je da je cilj da građani Užica sada sve poslove završe na jednom mestu i da ne moraju da obilaze šaltere u više različitih institucija.\nRužić se tokom posete Užicu sastao i sa gradonačelnikom Užica Tihomirom Petkovićem, sa kojim je obišao i radove na rekonstrukciji partera ispred Narodnog muzeja, koje je Ministarstvo državne uprave i lokalne samouprave podržalo iz Fonda za lokal za 2019. godinu sa tri miliona dinara.\n„Drago mi je što je Užice prepoznalo potrebe svojih građana i konkurisalo za ove važne projekte. Zadovoljan sam učinkom i očekujem da ćemo i ubuduće uspešno sarađivati kako bi unapredili kvalitet usluga koje pružamo građanima“, rekao je Ružić.\nRužić će obići i Opštinu Bajina Bašta i radove na uređenju bioskopa, a taj projekat je takođe Ministarstvo podržalo iz Fonda za lokal.


LOPARE: Sjećanje na saborce, koji su utkali živote u temelje Srpske – Majevica Online\nObjavljeno 14. Februara 2019. 16:27\nRukovodstva opštine Lopare i lokalne Boračke organizacije danas je polaganjem cvijeća na Centralno spomen-obilježje poginulim borcima Majevičkog kraja obilježilo Dan boraca Vojske Republike Srpske.\nNakon prijema kod načelnika opštine Lopare Rade Savića i polaganja cvijeća, rukovodstva lokalne uprave i boračke organizacije posjetili su spomen-sobu u kojoj se nalaze slike 242 poginula borca Vojske Republike Srpske sa područja opštine Lopare.\nPredsjednik Boračke organizacije Lopara Mitar Tojić čestitao je Dan boraca svim borcima Vojske Srpske uz podsjećanje na sve poginule saborce koji su život utkali u temelje Republike Srpske.\n“Ponosni smo jer je opština Lopare dobitnik Zlatne značke na Forumu boraca Vojske Srpske koji je održan prošle godine. Lokalna uprava je u sve aktivnosti Boračke organizacije uključena punim kapacitetom, a ogroman doprinos dala je pri zapošljavanju djece poginulih boraca i ratnih vojnih invalida”, rekao je Tojić novinarima.\nTojić je podsjetio da su u odbrambeno-otadžbinskom ratu poginulo 242 borca Vojske Republike Srpske iz Lopara, dok ih je 900 ranjeno.\nNačelnik opštine Lopare Rado Savić čestitao je Dan boraca svim pripadnicima Vojske Republike Srpske i najavio još jaču podršku boračkoj populaciji u ovoj opštini.\n“U proteklom periodu urađeno je mnogo za boračku kategoriju društva – sva djeca poginulih boraca sa visokom stručnom spremom su zaposlena, u Opštinskoj upravi rade 24 demobilisana borca prve kategorije, te pet ratnih vojnih invalida i šestoro djece poginulih boraca odmbrambeno-otadžbinskog rata, dok je u Centru za kulturu i informisanje svih 10 radnika iz boračke kategorije”, naveo je Savić.\nOn je dodao da se u kontinuitetu vodi računa o ovoj, kako je rekao, najosjetljivijoj kategoriji društva.\nSavić je podsjetio da je izgrađena i Spomen-soba poginulim borcima Vojske Republike Srpske majevičkog kraja, kao i dvije stambene zgrade čiju je izgradnju pomoglo Ministarstvo rada i boračko-invalidske zaštite Republike Srpske.\nZa rad Boračke organizacije Lopare na godišnjem novu iz lokalnog budžeta izdvaja se 80.000 KM.


Naučna istraživanja usmeravati ka privredi « IC TMF\nYou are here: Home » Vesti » Naučna istraživanja usmeravati ka privredi\nNaučna istraživanja usmeravati ka privredi\nVesti Published April 29, 2015 at 7:16 am No Comments\nVeoma je važno da privreda ukaže na ono što joj je od nauke potrebno, kako bi istraživanja bila dobro usmerena, istakao je ministar prosvete, nauke i tehnološkog razvoja Srđan Verbić na konferenciji „Nauka i istraživanje u funkciji privrednog i tehnološkog razvoja“ u PKS.\n„Želimo da odredimo prioritetne oblasti naučno-istraživačke delatnosti u kojima hoćemo veliki i što brži efekat. Definisanje tih oblasti nije nešto što možemo da uradimo sami, to je nešto gde privreda mora da nam ukaže koji su to kanali gde možemo najbrže da dođemo do primene inovacije“, rekao je Verbić.\nMinistar je na konferenciji „Nauka i privreda u funkciji privrednog i tehnološkog razvoja“, naveo da će Ministarstvo prosvete i Privredna komora Srbije uspostaviti stalno telo za saradnju te dve institucije kako bi definisali najvažnije probleme i iznašli rešenja za njih.\nVerbić je najavio da će u maju biti organizovana javna rasprava o nacrtima zakona o naučno-istraživačkoj delatnosti i zakonu o inovacionoj delatnosti, na kojoj se očekuje prisustvo privrednika.\nPredsednik PKS Marko Čadež ukazao je da su za oporavak Srbije ključni unapređenje konkurentnosti, produktivnosti i tehnološko osavremenjivanje privrede. To je i preduslov povećanja proizvodnje i izvoza i uključivanja u međunarodne ekonomske tokove, ukazao je predsednik PKS.\nRazvoj društva zasnovanog na znanju, rekao je Čadež, zahteva drugoročna ulaganja u obrazovanje, istraživanje i razvoj, inovacioni sistem i IKT infrastrukturu. Razvoj ovog koncepta podrazumeva poslovni ambijent podsticajan za inovativnost, preduzetništvo i novo zapošljavanje, razvijen finansijski sistem, dobru povezanost nauke i privrede i aktivnu ulogu države, poručio je predsednik PKS.\nPrivredna komora Srbije u narednom periodu nastojaće da, kroz rad i komunikaciju sa kompanijama, što pažljivije definiše potrebe privrede i kontinuirano podstiče razvoj preduzetništva zasnovanog na inovativnosti.\nČadež je naglasio da je veoma važan segment finansiranje inovativnih delatnosti i transfera tehnologije, što će biti i tema konferencije, planirane krajem maja, uz učešće međunarodnih partnera sa kojima sprovodimo projekat SMART INNO.\n“Verujem da ćemo već ove godine, usvajanjem ključnih zakonskih dokumenata iz oblasti razvoja, istraživanja i inovacija i Strategije nauke i istraživanja do 2020, dobiti podsticajniji okvir za veću primenu nauke i istraživanja u privredi“, poručio je predsednik PKS.\nDržavni sekretar u Ministarstvu prosvete Aleksandar Belić naveo je da je krajem maja primljeno oko 500 novih istraživača, ali da je problem odliva mozgova i dalje veoma izražen. Belić je ukazao da privreda mora da kaže šta joj je potrebno, a to i jeste cilj konferencije – da se čuje šta je potrebno privredi, da se kaže šta strana naučnika može da ponudi i da se naprave zaključci sa panela u pet tematskih oblasti.Državni sekretar je kazao da će novi projektni ciklus za inovacije i tehnološki razvoj početi 1. januara 2016. godine, da će konkursi biti raspisani 1. juna ove godine, a da će rezultati biti objavljeni u septembru. Relevantni projekti u oblasti tehnološkog razvoja biće oni koji prate ciljeve koje će država definisati i oni koji budu ocenjeni kao značajni za privredu.\nZoran Petrović, predstavnik Srpske akademije nauka i umetnosti ukazao je da mora da se radi na stvaranju okruženja u kojem će privreda prvo stvoriti svest o potrebi da ulaže u svoju budućnost, svest da je ključna stvar ulaganje u sledeću liniju proizvoda i tehnološki razvoj.\nDržava treba da stvori zakonsko okruženje koje će omogućiti prelazak kadra obrazovanog u naučnim institucijama u industriju, radi bolje komunikacije industrije i nauke i efikasnije primene i korišćenja potencijala koji postoji u naučnim institutima. Stvaranje malih poduhvata sa velikom marginom profita treba da budu front interakcije privrede i nauke, rekao je Petrović.\nPomoćnik ministra Branko Bugarski ukazao je da je izazov da se sagleda trenutno mesto srpske nauke u Evropi i mnogo šire, kroz programe posvećene istraživanjima i razvoju, promociji, među kojima je i čitav niz projekta koje finansira Evropske unije u okviru Programa Horizon 2020.\nNa konferenciji u Privrednoj komori Srbije učestvovalo je oko 300 predstavnika akademske i poslovne zajednice, koji su posle plenarnog dela u direktnim razgovorima, razmotrili mogućnosti saradnje i realizacije zajedničkih projekata.\nRezimirajući razultate skupa, moderatori okruglih stolova saglasili su se da je teško motivisati privredu da participira u istraživačkim projektima kada se suočava sa problemima opstanka. Nepodsticajan zakonski okvir je jedan od izvora problema, ali je primarni zadatak da se nađe kompromis između onoga što naša naučna zajednica može da ponudi i onoga što su potrebe privrede. Uočeno je i da treba koristiti multidisciplinarni pristup kod kompleksnih problema, kakav je zaštita od poplava. Zaključeno je da treba animirati velike kompanije i motivisati ih da se uključe u proces razvoja novih tehnologija, ali i revitalizaciju postojećih. Državni sekretar Aleksandar Belić podsetio je da se država povlači se iz uloge rukovodioca i poslodavca, već nastoji da omogući uslove u kojima dolazi do izražaja pojedinačna inicijativa. Naveo je da je partnerstvo između PKS i Ministarstva zaduženog za nauku stvoreno je da bi se pojačala spona između naučnog sektora i privrednog miljea.\nMihailo Vesović, direktor Centra za tehnloške inovacije PKS, rekao je da će biti organizovani i skupovi koji će se baviti segmentiranim problemima.\nU narednih sedam dana biće formulisani zaključci konferencije, a potom će ministarstvo organizovati pojedinačne panele, uz dodatne konsultacije sa predstavnicima industrije na tematskim sastancima.\nProgramski, konferencija je obuhvatila oblasti: industrija hrane, biotehnologija, elektronika, telekomunikacije i informacione tehnologije, mašinstvo, saobraćaj, robotika, energetika, rudarstvo i energetska efikasnost, nove tehnologije i materijali, arhitektura, urbanizam i građevinarstvo, optimizacija korišćenja zemljišta, vode i vazduha.\n« Inovacije iz IC TMF predstavljene u PKS\nTMF i IC TMF na Sajmu tehnike i tehničkih dostignuća 2015. »


Dijalog u Ukrajini bez separatista\nUčesnici razgovora u Kijevu\nU Ukrajini su održani razgovori o nacionalnom jedinstvu, dan nakon što je u zasedi proruskih separatista na istoku zemlje poginulo sedam ukrajinskih vojnika.\nSeparatisti sa istoka zemlje nisu učestvovali u razgovorima, na kojima se Kijev založio za plan koji bi regionima dao veća ovlašćenja u odlučivanju o unutrašnjim pitanjima.\nRazgovori u Kijevu, održani u okviru plana OEBS-a za rešavanje krize u Ukrajini, okupili su političare, predstavnike civilnog sektora i vjerske lidere, ali ne i separatiste kojima poziv nije bio upućen. Cilj je da se utvrdi plan za decentralizaciju kojim bi se regionima dala veća ovlašćenja što bi, kako se nadaju ukrajinske vlasti, moglo da smanji nezadovoljstvo na istoku zemlj i uticaj separatista. Premijer Arsenij Jacenjuk rekao je na početku razgovora da želi dijalog sa svima, ali ne i sa onima koji su, kako je naveo, okrvavili ruke.\n“Naš ključni cilj sada je mir u zemlji, što mora i može da se postigne političkim i diplomatskim sredstvima. Razgovaraćemo sa svima onima koji nisu naoružani, koji ne pucaju, ne ubijaju i ne otimaju mirne građane."\nPredsjednik Oleksander Turčinov rekao je da su vlasti spremne za dijalog sa separatistima, ali i poručio da će vlada upotrebiti sva legalna sredstva da zaustavi one koji pokušavaju da vode rat protiv njegove zemlje i nametnu volju druge zemlje .\n“Sudiće im se. Nećemo dozvoliti da terorišu i ucjenjuju Donjeck i Luhansk, kao i cijelu Ukrajinu.”\nJedan od lidera separatista u istočnoj Ukrajini poručio je da neće učestvovati u razgovorima dok se iz tog područja ne povuku ukrajinske snage.\n“Prvi uslov prije početka razgovora je hitno povlačenje svih ukrajinskih vojnika sa teritorije regiona Donjeck, Harkov i Luhansk. To je to. Samo tada možemo da počnemo da razgovaramo.”\nDijalog u Kijevu počeo je u svijetlu zaoštravanja situacije u Ukrajini. Ukrajinska vojska objavila je danas video snimak vojnika povrijeđenih u jučerašnjoj zasedi proruskih separatista blizu grada Kramatorsk. U napadu na kolonu oklopnih vozila poginulo je sedam pripadnika ukrajinskih snaga.\nUprkos tenzijama, nastavljaju se pripreme za održavanje predsjedničkih izbora 25. maja. Danas su predstavljeni glasački listići, dok je šef izborne komisije Mihajlo Ohendovski poručio da za izbor predsjednika Ukrajine nije neophodno da glasaju svi regioni. On je međutim priznao da su ovi izbori bez presedana u ukrajinskoj istoriji.\n“Nikada nismo ni pomislili da ćemo doći u situaciju da organizujemo izbore u Ukrajini, a da nismo u mogućnosti da organizujemo dovoljan broj regionalnih izbornih komisija u svih 225 izbornih jednica. U toj situaciji, održavanje izbora u pojedinim regionima će možda biti dovedeno u pitanje zbog sukoba u tim područjima“.\nU intervjuu ukrajinskom servisu Glasa Amerike, američki podsekretar Ričard Stengel ponovio je da Sjedinjene Države podržavaju predstojeće izbore u Ukrajini.\n“Izbori nikada nisu savršeni, uvijek ima problema, čak i u sofisticiranim zapadnim demokratijama. Sa zabrinutošću pratimo šta bi Rusi mogli da urade u istočnoj Ukrajini. Predsjednik i državni sekretar zahtijevaju od Rusije da se ne miješa u izbore 25. maja i nadamo se da će tako bi biti.”\nŠef ruske diplomatije Sergej Lavrov rekao je u intervjuu televiziji Blumberg da je smešno smatrati Rusiju odgovornom za ukrajinske predsedničke izbore, naglašavajući da glasanje ne može biti legitimno ukoliko ga ometaju sukobi. Takođe je ustvrdio da Moskva nema nameru da šalje svoje trupe bilo gde. Američki Državni sekretarijat juče je objavio satelitske snimke ruskih snaga blizu ukrajinske granice, uprkos prošlonedeljnim uveravanjima Kremlja da su vojnici povučeni.